toshkent.uz Toshkent.Uz - Тошкент Шаҳрида 4 Июнь Куни Бўлиб Ўтадиган Хатмоналар\n«Ал Бадр» жоме масжиди. (Миробод тумани, Сарикўл маҳалласи, Фидойилар кўчаси 26-уй. Телефон: +998 71 299 50 38) Масжид имом-хатиби: Холмуродов Одилжон.\nҚорилар: Акбаров Аловуддин Хайрулло ўғли\n«Қўшқўрғон « жоме масжиди.\n(Манзил: Сирғали тумани, Қўшқўрғон маҳалласи У.Маҳмудов кўчаси 1уй.\nТел.: +998 71 292 55 04) Масжид имом-хатиби: Маҳкамов Ўктам\nҚорилар: Муртазоев Муҳаммадсодиқхон Шурруллоҳ ўғли\n«Чўлпон ота» жоме масжиди. (Кўҳна Чўпон ота маҳалласи 13-мавзе. Тел.:+998 71 275 25 31,)\nМасжид имом-хатиби: Боймуродов Қувондиқ\nҚорилар: Маматрахимов Абдулҳамид Исматиллаевич\n«Абу Ҳурайра» жоме масжиди. (Учтепа тумани, Қорёғди (Содиқ Мирзаев) кўчаси 2а уй. Тел.:+998 71 228 54 29) Масжид имом-хатиби: Абдуқодиров Муҳаммадраҳим\nҚорилар: Рузиев Шоҳбоз Маъмур ўғли\n«Кўзи ожизлар» масжиди.\n(Манзил: Чилонзор тумани, Чўпон ота кўчаси, 28а-уй. Тел: +998 71 273 49 79)\nМасжид имом-хатиби: Маликов Абдуғофур\nҚорилар: Расулов Аҳмаджон Муҳаммаджонович\n«Дўмбиробод» жоме масжиди. (Чилонзор тумани, Дўмбиробод маҳалласи, Дўмбиробод 4-тор кўчаси 23-уй. Тел: +998 71 279 09 90)\nМасжид имом-хатиби: Акромов Тоҳуриддин\nҚорилар: Тожиддинов Абдулбосит\n«Гўзал» жоме масжиди. (Яшнобод тумани, Сокин кўчаси 50 -уй. Тел: 297-99-27)\nМасжид имом-хатиби: Тошанов Салоҳиддин\nҚорилар: Ғанижонов МуҳаммадСодиқ Мухторжон ўғли, Нўъмонов Камолиддин Усмонович, Мустафоев Билолиддин Раҳматулло ўғли\n«Ал Ҳудайбия» жоме масжиди.\n(Манзил: Яшнобод тумани, «Бирлашган» маҳалласи, Бешариқ кўчаси 17А уй. Телефон: +998 71 294 64 04) Масжид имом-хатиби: Мадгазиев Жамолиддин\nҚорилар: Ходжаев Муҳиддин Фазилхонович, Фозилхонов Абдуллохон Файзуллоҳ ўғли, Аброров Абдулазиз Абдували ўғли, Саидакбаров Саидасқар Саидбосит ўғли\n«Пул емас ота» жоме масжиди. (Яшнобод тумани, Алимкент, 5-тор кўчаси, 59А-уй. Телефон: +998 71 296 16 36) Масжид имом-хатиби: Тоғаев Хайрулоҳ\nҚорилар: Ғаниев Муҳаммадлатиф Абдулхалилович, Миродилов Абдулазиз Миробидович, Миродилов Жасур Миробидович\n«Абдуллоҳ ибн Ҳузофа» жоме масжиди. ( Шайхонтоҳур тумани, Эски жарариқ маҳалласи, Кўксарой кўчаси 32а-уй. Тел.: +998 71 218 02 35)\nМасжид имом-хатиби: Рустамжонов Абдуллатиф\nҚорилар: Рустамжонов Абдуллатиф Рустамжон ўғли, Ваҳобов Ҳусан Набиевич\n«Фотимаи Заҳро» жоме масжиди.\n(Манзил: Шайҳонтоҳур тумани, Чўпон ота маҳалласи, Шокир Алимов кўчаси 47-уй. Тел.: +998 71 273 59 33) Масжид имом-хатиби: Мустафоев Бахтиёр\nҚорилар: Аббосов Акмалхон Муҳсим ўғли, Қодиров Файзулло Ҳусанович, Саломов Абдулбоқий Абдужалол ўғли\n«Султон ҳожи» жоме масжиди. (Шайҳонтоҳур тумани, Шофайз маҳалласи, Учқўрғон 1-тор кўчаси 2-уй. Тел.: +998 90 941-96-64) Масжид имом-хатиби: Раҳимов Абдуллоҳ\nҚорилар: Халилов Абдулҳаким Абдуҳалим ўғли, Деҳқонов Абдурасул Неъматжон ўғли\n«Сафобой ота» жоме масжиди.\n(Манзил: Олмазор тумани, Муҳокама кўчаси, 11а-уй. Тел.: +998 93 578-89-22)\nМасжид имом-хатиби: Мирҳайдаров Миржаҳон\nҚорилар: Араббоев Дониёрбек Азизилло ўғли\n«Ҳофиз Кўҳакий» жоме масжиди. (Олмазор тумани, «Ҳофиз Кўҳакий» маҳалласи, Сағбон кўчаси, 61-уй. Тел.: +998 93 396-93-22) Масжид имом-хатиби: Тошматов Шерали\nҚорилар: Жалолов Бобур Сайфитдин ўғли, Нуриддинов Йўлдошбой Иброҳим ўғли\n«Мирбобо ота» жоме масжиди. (Учтепа тумани, Юсуф Саккокий 1-тор кўчаси 21-уй. Тел.:+998 71 228 52 61) Масжид имом-хатиби: Алметов Афзал\nҚорилар: Восиев Билол Абдуссалом ўғли, Пайзимухамедов Умархон Рустам ўғли\nЎМИ Тошкент шаҳар вакиллиги Матбуот хизмати https://www.xabar.uz/dyl\nПечать 04 Июнь 2018 Ўқилди: 410\nСайтда фойдаланувчилар сони: 316


Россия Давлат думаси Путинга яна президентликка номзодини қўйиш имконини берувчи қонунни қабул қилди - Zamin.uz\n07:13 / 25.03.2021\nРоссия Давлат думаси Путинга яна президентликка номзодини қўйиш имконини берувчи қонунни қабул қилди\nРоссия Давлат Думаси 24 март куни учинчи ва охирги ўқишда амалдаги давлат раҳбари Владимир Путиннинг президентликка қайта сайланиш учун ўз номзодини кўрсатишга имкон берувчи қонун лойиҳасини қабул қилди. Бу ҳақда парламент қуйи палатаси матбуот хизматига таяниб «РБК» хабар берди.\nХабарда айтилишича, қонун лойиҳаси тўғрисидаги гап 2020 йилнинг ёзида умумхалқ овозидан сўнг қабул қилинган Конституциявий тузатишларни амалга ошириш учун қонунчиликка киритилган навбатдаги тузатишлар тўплами ҳақида кетмоқда.\nҚонунга кўра, бир шахс Россияда икки мартадан ортиқ президент бўлиши мумкин эмас. Бироқ тузатишлардан бирига кўра, эндиликда ушбу чеклов Конституциядаги тузатишлар кучга киргунига қадар давлат раҳбари бўлиб ишлаганларга нисбатан қўлланилмайди. Шундай қилиб, Путиннинг президентлик қилган муддатлари «нолга» тенглашди, бу унга президентлик сайловларида яна номзод сифатида қатнашишга имкон беради.\nПрезидентга қўйиладиган янги талаблар орасида номзод камида 35 ёш бўлиши, Россияда камида 25 йил яшаган бўлиши, чет эл фуқаролигига эга бўлмаслиги ёки аввал хорижда яшаш учун рухсатнома олмаган бўлиши керак. Агар хорижий ҳудуд Россия таркибига кирган бўлса, бундан мустасно қилинади.\nДавлат думаси томонидан қабул қилинган қонун, шунингдек, депутатлар олдига ҳам янги талабларни қўйди. Парламентнинг қуйи палатасига номзодлар мамлакатда доимий яшаши шарт. Фуқаронинг Давлат думасига номзодини кўрсатолмаслиги учун сабаблар рўйхати ҳам кенгайтирилди, жумладан, унга муайян жиноятлар рўйхати киритилиб, ушбу жиноятлар бўйича озодликдан маҳрум қилиш жазосига ҳукм қилинган ва ҳали озод қилинмаган ёки суд ҳукми бекор қилинмаган фуқароларнинг номзоди рад этилади. «Ушбу чеклов судланганлик олиб ташланган ёки бекор қилинган кундан бошлаб беш йил ўтгунига қадар амал қилади», — дейилади хабарда.\nДепутат Валентина Терешкова 2020 йил март ойида Путин учун президентлик муддатини «нол» қилишни таклиф қилди. «Барчаси ҳалол, очиқ, ошкора таъминланиши керак. Конституциядан президентлик муддати сонидаги чекловларни олиб ташлаш керак ёки вазият талабидан ва халқнинг хоҳишидан келиб чиқиб, амалдаги президент ушбу лавозимга қайта сайланиши керак... Бу мамлакат ичкарисида ҳам, ташқи контурда ҳам барқарорлик гаровидир», — деди у.\nТузатиш конституциявий ўзгартириш лойиҳасига киритилди. Тузатишлар бўйича овоз бериш 2020 йилнинг 25 июнидан 1 июлигача давом этди, фуқароларнинг деярли 78 фоизи асосий қонуннинг янги таҳририни қўллаб-қувватлади. 4 июлдан тузатишлар кучга кирди.\n2020 йилнинг ноябрь ойида овоз бериш натижаларига кўра депутатлар Павел Крашенников ва Ольга Савастьянова, шунингдек, Федерация кенгаши аъзоси Андрей Клишас Давлат думасига Путиннинг президент этиб қайта сайланишига рухсат берувчи қонун лойиҳасини киритган эди.\nЭслатиб ўтамиз, Россия президентининг жияни Роман Путин давлат раҳбари Владимир Путинни қўллаб-қувватлаш қўмитасини тузди. Янги ташкилот уй-жой коммунал хўжалиги, тиббиёт ва таълим соҳасида президент фармонларининг бажарилиши ва тартибга солиш ишларини назорат қилади ҳамда ёшлардаги ватанпарварлик ва спорт тарбияси билан шуғулланади. Путинни қўллаб-қувватлаш қўмитаси Россиянинг барча ҳудудларида ўз филиалини яратишни режалаштирмоқда. «Замин» янгиликларини «Вконтакти»да кузатиб боринг\nЯнгиликлар » Дунё » Россия Давлат думаси Путинга яна президентликка номзодини қўйиш имконини берувчи қонунни қабул қилди


Мирзиёев Меркель билан музокара ўтказди. Ўзбекистоннинг ЖСТга аъзо бўлиши масаласида аҳдлашиб олинди | Qalampir.uz\nМирзиёев Меркель билан музокара ўтказди. Ўзбекистоннинг ЖСТга аъзо бўлиши масаласида аҳдлашиб олинди\nЖамият\t12 Март 18:37 5268\nЎзбекистон Республикаси Президенти Шавкат Мирзиёев бугун, 12 март кунининг иккинчи ярмида Германия Федерал канцлери Ангела Меркель билан видеоанжуман шаклида музокара ўтказди. Бу ҳақда Президент Матбуот хизмати хабар бермоқда.\nБугунги кунда жаҳоннинг илғор мамлакатларидан бири бўлган Германия саноат ва технологиялар борасида тан олинган пешқадам сифатида глобал иқтисодиётнинг турли тармоқ ва соҳаларда етакчи ўринни эгаллаб келмоқда.\nБундан ташқари, Германия пандемия оқибатларини енгиб ўтиш бўйича халқаро ташаббусларни илгари суришда фаол иштирок этиб, жаҳон мамлакатларига, шу жумладан Ўзбекистонга катта амалий ёрдам кўрсатмоқда.\nХусусан, Германия кўмаги билан COVAX ташаббуси доирасида шу ойнинг охирида мамлакатимизга коронавирусга қарши вакцинанинг биринчи йирик партияси етказиб берилади. Бундан ташқари, Европанинг юқумли касалликларни ўрганиш соҳасидаги нуфузи илмий-тадқиқот муассасаси – Роберт Кох институти билан яқиндан ҳамкорлик ўрнатилган.\nЎзбекистон ва Германия етакчиларининг бугунги учрашуви кун тартибидан жаҳонда мураккаб эпидемиологик вазият оқибатида инқирозли ҳодисалар кучайиши шароитида мамлакатлар ўртасидаги кўп қиррали ҳамкорликни янада кенгайтириш масалалари ўрин олди.\nЎзбекистон Президенти ва Германия Канцлери икки йил аввал Берлин шаҳрида ўтган олий даражадаги учрашувларда эришилган келишувларнинг биргаликда амалга оширилаётгани икки томонлама муносабатларнинг барқарор суръатлар билан ривожланишини таъминлаётганини катта мамнуният билан қайд этдилар.\nМирзиёев мамлакатда янги демократик янгиланишлар сиёсатини оғишмай қўллаб-қувватлаётгани ҳамда Ўзбекистондаги ижтимоий-иқтисодий ислоҳотларга молиявий-техник жиҳатдан кўмаклашиш дастурини кенгайтираётгани учун ГФР ҳукуматига миннатдорлик билдирди.\nИқтисодий ҳамкорлик масалаларига алоҳида эътибор қаратилди. Германия Ўзбекистоннинг муҳим технологик ва инвестициявий шериги бўлиб келмоқда.\nКейинги йилларда ўзаро товар айирбошлаш ҳажми 1,5 баробар кўпайди, 50 га яқин янги қўшма корхона ташкил этилди. Ўзбекистонда Германиянинг MAN, “Claas”, “Knauf“, “Papenburg” каби машҳур компаниялари фаол ишламоқда. “Volkswagen” ва “Viessmann” компаниялари илк бор юртимиз бозорига кириб келган бўлса, узоқ танаффусдан сўнг “Siemens” ва “Bosch” компаниялари қайтиб келди. Ўтган йилда Германия компаниялари томонидан Ўзбекистон иқтисодиётига киритилган инвестициялар ҳажми 700 миллион доллардан ошди.\nУчрашувда қўшма лойиҳалар, ишбилармонларнинг алоқалари ва ташаббусларини қўллаб-қувватлаш, шунингдек, етакчи немис компаниялари ва банк институтларининг Ўзбекистондаги фаолиятини кенгайтиришга келишиб олинди.\nКооперациянинг янги йўналишларини, энг аввало, индустриал кластерлар, рақамлаштириш ва “яшил” иқтисодиётни ривожлантириш масалаларини муҳокама қилиш, қайта тикланувчи энергетика соҳасидаги лойиҳаларни илгари суриш мақсадида жорий йилнинг май ойида Ўзбекистон-Германия ишбилармонлар кенгашининг навбатдаги учрашувини ўтказиш режалаштирилди.\nТомонлар Ўзбекистоннинг Жаҳон савдо ташкилотига аъзо бўлиши масаласида ҳамда Европа Иттифоқи билан конструктив мулоқот доирасида, шу жумладан Кенгайтирилган шериклик ва ҳамкорлик тўғрисидаги битимни тайёрлашни тез фурсатда якунлаш бўйича ҳамкорликни давом эттиришга аҳдлашиб олди.\nИнсон ҳуқуқ ва эркинликларини таъминлаш, коррупцияга қарши курашиш ва гендер тенглик каби устувор йўналишларда ҳамкорликни мустаҳкамлаш муҳим экани таъкидланди.\nГуманитар алмашинувлар соҳасида Ўзбекистонда немис тилининг ўрганилишини кенгайтириш ва бу борада тегишли давлат дастурини қабул қилиш ташаббуси қўллаб-қувватланди.\nЎзбекистон Президенти ва Германия Канцлери халқаро аҳамиятга молик долзарб масалалар ҳамда глобал ва минтақавий тузилмалар доирасидаги ҳамкорлик юзасидан ҳам фикр алмашди.\nЎзбекистоннинг Марказий Осиёда дўстлик, яхши қўшничилик, ишонч ва шериклик муносабатларини мустаҳкамлаш борасидаги сиёсати қўллаб-қувватланди. Афғонистондаги тинчлик жараёнига кўмаклашиш, шу мақсадда транспорт ва энергетика соҳаларида минтақавий инфратузилма лойиҳаларини илгари суриш мақсадида кўрилаётган саъй-ҳаракатлар юксак баҳоланди.\nМузокаралар якунида Президент Шавкат Мирзиёев Федерал канцлер Ангела Меркельни Ўзбекистон Республикасига ташриф билан келишга таклиф қилди.\nЎзбекистон ва Германия етакчиларининг учрашуви ҳар доимгидек очиқ ва конструктив муҳитда, ишчан ва дўстона руҳда ўтди.\n20 Июнь 20:21 30581\n21 Июнь 08:51 24125\n20 Июнь 17:30 23907\n21 Июнь 21:38 20315\n21 Июнь 11:41 19027


Президент фармони: Жорий йилда 33 мингтадан кўп квартира ипотекага берилади\n2021 йилда 33 114 та квартира ва якка тартибдаги уй-жой аҳолига ипотека асосида берилади. Бу борада президент “Бозор тамойилларига асосланган ипотека кредитларини ажратиш орқали аҳолини уй-жой билан таъминлашга оид қўшимча чора-тадбирлар тўғрисида”ги фармонни 11 март куни имзолади.\nФармонга асосан, бозор тамойилларига асосланган ипотека кредитлари орқали аҳолини уй-жой билан таъминлашнинг янги тартиби доирасида 2021 йилда республика бўйича жами 33 114 та квартира ва якка тартибдаги уй-жой қурилади.\nЖумладан, қишлоқ жойларда 8 336 та квартирадан иборат кўп қаватли арзон уй-жой, фуқароларнинг алоҳида тоифалари учун 3 550 та квартирадан иборат кўп қаватли уй-жой барпо этилади.\nЖисмоний шахсларга якка тартибдаги уй-жойларни қуриш ва реконструкция қилиш учун кредитларни ажратиш тартиби барча ҳудудларда жорий этилди. Аввал бундай тартиб фақат Андижон, Наманган ва Фарғона вилоятларида жорий этилган эди.\nКредитлар Қорақалпоғистон ва ҳар бир вилоятда 500 тадан, жами 6 500 та якка тартибдаги уй-жойни қуриш учун ажратилади.


Ўзбекистонликлар энг кўп қайси масалаларда фирибгарлар “ўлжа”сига айланаётгани маълум бўлди | Qalampir.uz\nЎзбекистонликлар энг кўп қайси масалаларда фирибгарлар “ўлжа”сига айланаётгани маълум бўлди\nЖамият\t13 Февраль 08:24 5543\n2020 йил давомида 10 мингдан ортиқ фирибгарлик жиноятлари қайд этилган. Содир этилган жиноятлар таҳлил шуни кўрсатмоқда, деб хабар берди ИИВ ҳузуридаги Тергов департаменти.\nФирибгарликлар оқибатида 17 мингдан ортиқ фуқаролар жиноят жабрланувчисига айланишган, уларнинг 10 мингдан ортиғини эркаклар қолган қисми эса аёлларни ташкил этади. Фуқароларнинг ишонувчанлиги ва осон бойиб кетишга бўлган иштиёқи фирибгарларнинг тузоғига тушишларининг асосий сабабларидан бири ҳисобланади.\nЧет элга ишга жўнатиш (13,1 фоиз), ер, уй олди-сотдиси (13,9 фоиз), ўқишга ёки ишга киритиш (9 фоиз) каби ваъдалар билан содир этилаётган фирибгарликлар энг кўп учрайдиган фирибгарлик бўлиб қолмоқда.\n“Ҳурматли фуқаролар юқоридаги кўрсаткичларни ошиб кетишига сабабчи бўлиб қолманг. Арзон автомашина ёки уй олиш ниятида йиллаб ҳалол йиғган пулларингизни алдовларга учиб ўз қўлингиз билан фирибгарлар қўлига топшириб қўйманг. Қонунга хилоф равишда қинғир йўллар билан нисбатан арзон мулкка эгалик қиламан деб жабрланувчилар сафидан жой олманг.\nСизга тегишли мулкларнинг олди-сотдиси билан боғлиқ ҳаракатларни давлат органлари орқали амалга оширишингизни сўраймиз. Фирибгарларнинг тузоғига тушиб қолмаслик ўзингизнинг қўлингизда!”, дейилади департамент ахборотида.\n08 Май 14:47 46470\n08 Май 22:09 35024\n09 Май 17:50 25543\n09 Май 18:35 19348


25 феврал 2021, Тошкент вақти: 18:44\nXIX асрда Тошкентни босиб олишда ҳалок бўлган 24 нафар чор аскари ёдгорлигини тиклаш ғояси танқидий баҳоланди (www.daryo.uz, 1 октябрь). Айни пайтда “Камолон” маҳалласида чор аскарлари қабри устига 1886 йилда тикланган бутхона қайта тикланмоқда.\n“Тарихга шунчалар бефарқмизки, Тошкент мудофаасида жон берганларнинг сонини билмаймиз ҳатто. Лашкарбоши Мулла Алимқулни биламизми? У ҳақда на ёдгорлик, на китоб, на бир кино ишланмагач, қаёқдан ҳам биламиз! Шаҳар марказидаги бозорда тўпланиб, Тошкентни ҳимоялаш учун Қуръон билан онт ичган 15 минг мудофаачини билмаймиз. Улар ўз юртини ҳимоя қилиб жон берганлар эди, ўзга юртга милтиқ кўтариб борганлар эмас. Ҳолимиз жуда қизиқ ва ачинарли”, деб ёзади электрон нашр.\nШу билан бирга, мақолада ёдгорлик қайси маблағ ҳисобидан тикланаётгани ҳам савол остига олинган. “Четдан маблағ ажратишган, деб ўзимизни ишонтирайлик, аммо ҳимоячи боболаримизга бирор ёдгорлик ўрната оламизми? Кино ишлай оламизми? Бюджетдан бунинг учун маблағ ажратишга журъатимиз етадими?” дея мутасаддиларни саволга тутади муаллиф.


“UzAvto Motors” АЖ 9 мартдан автомобиллар нархини 3 фоиздан 21 фоизгача оширганини маълум қилди.\nБилдирилишича, оддий аҳоли сотиб олиши мумкин бўлган харидоргир автомобиллар нархи оширилган. Улар орасида Spark, Nexia, Lacetti бор.\nШундай қилиб, Sparkнинг нархи модификациясига қараб 10-21 фоиз, Nexiaники 15-19 фоиз, Lacettiники эса 3 фоиз ошди.\nШусиз ҳам аҳоли чўнтаги кўтармайдиган Tracker, Trailblazer, Equinox, Traverse ва Tahoe автомобиллари нархлари эса ўзгаришсиз қолдирилди.\nСир эмас, Ўзбекистонда тадбиркорликни эндигина бошлаган одам борки, ўзбеклар орасида “бўлка нон” деган ном билан шуҳрат қозонган Damas автомобилини сотиб олишга чоғланади. Шу боисдан бўлса керак, Damas русумли автомобиллар нархи мунтазам равишда ошиб боради.\nМасалан, 2020 йил 8 мартгача 62 750 539 сўм бўлган Chevrolet Damas VAN нархи ва эски нархи 64 696 586 сўм бўлган Damas DLX нархи бугун 21 фоиз ошиб, 75 928 000 ва 78 283 000 сўмни ташкил қилмоқда. 71 349 654 cўмлик 11 фоиз ошган Damas LABOнинг нархи эса 79 198 000 сўм бўлган.\nChevrolet Spark LS M/T нархи 10 фоиз (эски нархи — 66 602 502 сўм), Spark LT A/T нархи эса 21 фоиз кўтарилди (эски нархи — 76 745 952 сўм).\nChevrolet Cobalt ЛТ с/к нархи 10 фоиз (эски нархи — 87 060 777 сўм), Cobalt LTZ A/T 14 фоиз ошди (эски нархи — 100 777 630 сўм).\nChevrolet Nexia LT M/T 15 фоиз (эски нархи — 75 930 613 сўм), Nexia LTZ A/T 19 фоиз (эски нархи — 89 062 015 сўм), Nexia LT M/T Optimum Plus 15 фоиз (эски нархи — 78 189 036 сўм), Nexia LTZ A/T Elegant Plus 19 фоиз қимматлади (эски нархи — 91 320 438 сўм).\nChevrolet Lacetti нархи 3 фоиз (эски нархи — 111 116 080 сўм), Chevrolet Lacetti (ГБО) SX 3 фоиз (эски нархи — 119 696 350 сўм), Chevrolet Lacetti CDX A/T Elegant Plus 3 фоиз кўтарилди (эски нархи — 134 104 347 сўм).\nАлбатта, келтирилган бу нархларга “ўзимизга мос, ўзимизга хос” бўлган “шапка”, “кепка”, “қистир-қистир” учун тўланадиган нархлар қўшилмайди.\nИжтимоий тармоқларда автомобилларнинг янги нархига доир норозиликлар, харидорларнинг хавотири билдирилган хабарлар урчиб кетгани боис “UzAvto Motors” АЖ расман жавоб берди.\nРасмийга кўра, Ўзбекистонда автомобиллар нархи ошмаган, дея қуйидагича изоҳ бермоқда.\nГап шундаки, 2020 йилдан бошлаб “UzAuto Motors” АЖ томонидан ишлаб чиқарилаётган янги комплектациялардаги “Spark”, “Cobalt”, “Lacetti” автомобиллари жаҳон стандартларига оид техник регламентга амал қилган ҳолда баъзи қўшимча опциялар билан жиҳозланмоқда.\nШу боис, мазкур опцияларнинг белгиланган нархи автомобиль нархига қўшимча сифатида қўшилган. Яъни автомобил нархи ўз-ўзидан эмас, қўшимча опция ўрнатилгани учун бироз ошган.\nШунингдек, шартнома шартларига кўра, қўшимча опциялар киритиш билан боғлиқ равишда автомобиль (товар) нархи ўзгарган тақдирда харидор ўз хоҳишига биноан тўланган тўлов суммани қайтариш шарти билан товарни қабул қилишдан воз кечиши, қийматдаги фарқни тўлаши ёки товарни етказиб берилиши мумкин бўлган бошқа модель ва модификациядагисига алмаштиришни талаб қилиш ҳуқуқига эга.\nҚуйидаги жадвалда қўшимча опциялар, уларнинг тури ва нархи бўйича батафсил маълумот келтирилган:\n“UzAvto Motors” компанияcи ишлаб чиқараётган алоҳида моделларнинг нархлари охирги марта 2018 йили ўртача 7,7 фоиз оширилган.\nБундан сал олдин эса маҳаллий автомобиллар нархи қўшимча опциялар ҳисобига “қисман ошганлиги” маълум қилинган.\nБуни “UzAuto Motors” компанияси раҳбарияти 2018 йил охирида бир қатор имтиёзлардан маҳрум қилингани, 2019 йилдан бошлаб фақат ҚҚС тўловидан озод қилингани, 2019 йилнинг 1 октябридан бошлаб эса компания бу солиқни ҳам тўлай бошлагани билан изоҳлаган эди.\ndata-title="Автомобиль нархи ошди – одамлар шошди" data-description="
"UzAvto Motors" АЖ 9 мартдан автомобиллар нархини 3 фоиздан 21 фоизгача оширганини маълум қилди.


Дунё бўйича энг узун ва энг қисқа рўза тутаётган мамлакатлар » Ўзбекистон янгиликлари – Zamin.uz\n, 02 2021, 21:01\nДунё бўйича энг узун ва энг қисқа рўза тутаётган мамлакатлар\n28 апр, 19:50 4 243 Дунё\nМаълум бўлишича, жорий йилги Рамазон ойида Нуук (Гренландия), Осло (Норвегия), Ҳелсинки (Финландия) каби шаҳарларда энг узун рўза вақти қайд этилмоқда. Ушбу шаҳарларда истиқомат қилувчи мусулмонлар сутканинг 20 соати давомида рўзадор бўладилар.\nУмуман, Шимолий ҳамда Ғарбий Европа мамлакатларида рўза вақти хийла узоқ давом этишини кузатиш мумкин: Стогҳолм (Швеция) – 19 соат, Лондон (Буюк Британия) – 18,5 соат, Брюссель (Бельгия) – 18 соат, Париж (Франция) – 17 соат.\nҚўшни Қозоғистон пойтахти Нур-Султонда ҳам рўза вақти 18,5 соатни ташкил этади. Ислом бешиги бўлмиш Саудия Арабистонида эса бу йил рўза вақти 15 соатга тўғри келмоқда.\nЕр шарининг жанубий ҳудудларида жойлашган Лотин Америкаси давлатларида энг қисқа рўза соатлари кузатилмоқда. Масалан, Аргентина ва Чили мамлакатларида суткалик рўза вақти 11,5 соатни ташкил этади. Австралия ҳамда унга ёндош Янги Зеландияда ҳам шу ҳолатни кузатиш мумкин.\nЎзбекистонда эса бу йил рўза тутиш вақти 17 соатдан кўпроқни ташкил этмоқда.\nРўза вақтини ҳисоблашда мамлакатнинг жуғрофий жойлашуви ва йил фасли ҳисобга олинади.\nАлбатта, Рамазон рўзаси соатлари қай бир мамлакатда узунроқ, қай бир ўлкада қисқароқ бўлиши мумкин. Муҳими, ислом уламолари тавсиясига кўра, рўзадор қанча кўп машаққат чекса, шунча кўп савобга нойил бўлади. Қолаверса, чин ихлосли мўмин учун вақтнинг узун-қисқалиги у қадар аҳамиятга ҳам эга эмас.\nБельгияда Париж терактларига алоқадор учинчи гумондор ҳибсга олинди 22 ноя, 10:45\n«Париж террорчилари»дан 4 нафари АҚШ махсус хизматлари рўйхатида бўлган 20 ноя, 10:53\nПариж яқинидаги Сен-Денида полиция операцияси давомида отишма юз берди 18 ноя, 12:02\nПарижда Al Jazeera журналистлари дронлардан фойдалангани учун қўлга олинди 26 фев, 13:36


113,2 миллиард сумни олиб келган. Бу ҳақида Республика товар-хом ашё биржаси маълумот бермоқда. Тузилган битта битимнинг ўртача қиймати 4,1 ...\n26 август куни жаҳон биржаларида сотилаётган олтин ва кумушнинг нархи эълон қилинди. Охирги савдоларда олтиннинг бир унцияси $14,30 га қимматлаб, $1 551,90 га етган. 1 ...\nреспублика товар-хом ашё биржаси» АЖ биржа савдоларида қимматбаҳо металларни сотиш тартиби тўғрисида низом тасдиқланди. Бу ҳақда «Норма» хабар бермоқда. биржада қимматбаҳо ... ва ЯТТ) харидорлар бўлиши мумкин. Улар савдоларда иштирок этиш учун биржага тегишли лицензияни тақдим этишлари шарт. Саноат маҳсулотлари ишлаб ...\nКейинги ҳафтадан доллар яна қимматлашади\n14 сўмга ошиши ва 8339,6 сўмга тенг бўлиши кутилмоқда. Буни валюта биржасидаги хафталик савдолар ҳам кўрсатмоқда. биржадаги савдо хафтасининг ... куни 8337 сўмдаги курсда якунланди. Ҳафта давомида эса долларнинг биржа курси 3 сўмга ошди. Ҳафта давомида амалга оширилган валюта операцияларининг ...\nҳамда блокчейн технологиясини жорий қилиш орқали фонд бозори ва биржа фаолиятини такомиллаштириш юзасидан ташаббусларни қўллаб-қувватламоқда. Ўзбекистон ... ва коммуникацияларини ривожлантириш вазирлиги фонд бозори ва биржа фаолиятига АКТ ни жорий қилиш бўйича сўровнома эълон қилди. Ҳамюртларимиз ...\nЯпониялик мутахассислар иштирокида кооперацион биржа бўлиб ўтди\nйиғилиши ҳамда ушбу тадбир доирасида В2В форматида кооперацион биржа бўлиб ўтди. Тадбирда сўзга чиққан Ўзбекистон Республикаси Қишлоқ ... олинди. Тадбир доирасида В2В доирасида ўтказилган кооперацион биржада Япония халқаро ҳамкорлик агентлиги (JICA), Япония ташқи савдо ташкилоти ...\nмай куни Лондон фонд биржасида «SamarkandBonds» номига эга ўзбек сўмида, Халқаро молия корпорациясининг (ХМК) облигациялари жойлаштирилди. Бу ҳақда Марказий банк ...\nжорий этган санкциялар Россия биржаларида ҳақиқий саросима келтириб чиқарди. Бугун, 9 апрель куни Москва вақти билан соат 13:10 да Москва биржаси индекси 9,4 фоизга, РТС индекси ... биржаси индекси 9,4 фоизга, РТС индекси 11,5 фоизга пастлади. биржалар индекси билан бирга рублнинг қадри ҳам тушиб бормоқда. Соат 13:30 ...\nҳафта мобайнида биржанинг онлайн аукционлари орқали 71 та автомобиль рақам белгилари сотилди, деб хабар берди ЎзРТХБнинг ахборот портали. Шулардан 56 тасини ...


Эркин микрофон - Ëқутистонда ҳам ўзбек кўпайиб кетди\nдер экан 20 йил бурун Россиянинг бу совуқ ўлкасида ўрнашиб олган Муҳаммаджон, бу ерга келаётган ватандошларининг саводсизлигидан афсусланади.\nдейди Наманган вилоятининг Янгиқўрғон туманидан қўнғироқ қилган Аъзамжон Солиев. Бу тадбиркорга кўра, туманни ободонлаштириш қарори асосида унинг тумандаги энг чиройли икки қаватли магазини бузиб ташланган:\nАъзамжон Солиев: Мен хусусий тадбиркорман. Магазиним ҳоким қарори билан қурилган. Замонавий¸ икки қаватли¸ чиройли магазин эди. Замонга мос келмайдиган майда-чуйда магазинлар бузилишга қарор бўлганда¸ бузадиганлар тўполон қилиб¸ катта магазинларни ҳам буздириб юборди. Ҳокимимиз бу масалага яхши ëндашмасдан¸ катта магазинларни ҳам буздириб юборди.\nОзодлик: Бузиш учун бир асос бўлиши керакку. Масалан¸ катта бир йўлга халақит берган бўлиши мумкин ëки ...\nАъзамжон Солиев: Йўқ¸ боғнинг территорияси эди. Ободонлаштириш биласизку қанақа иш қилинишини. “Замонга мос келмайдиган¸ ноқонуний жойларни бузинглар” дейилганда фармонда. Бу ерда ишламай ëтган магазинлар бузилганда орасида “Нимага катта магазинлар бузилмайди? Буларнинг шохи борми?” деб бир-иккита тўполон қилиб юборилди. Шундан кейин комиссия аъзолари катта магазинни ҳам¸ айнан менинг катта магазинимни буздириб юборди. 2003 йилда янги¸ зўр қилиб қурган эдим.\nОзодлик: Сизга моддий товон тўлашдими ëки йўқми?\nАъзамжон Солиев: Ҳеч қанақа. На тузукроқ жой бор¸ на тузукроқ гап-сўз бор. Бузасан¸ тамом бузасан. Битта мен эмас. Бу ерда ордери бор саккизта магазинни буздириб ташлаб¸ умуман жой ҳам бермади.\nОзодлик: Сизга бир тийин ҳам товон пули бермадими?\nАъзамжон Солиев: Умуман бир ҳафтача бўлди бузиб текислаб ҳозир ахлатларимизни ололмасдан магазиннинг товарини зўрға олиб чиқиб олдик. Эшик¸ дераза¸ ичидаги мебеллари билан синдириб ташлади экскаватор.\nОзодлик: Ҳатто эшик-деразаларни¸ тахталарни¸ шиферларни олишга ҳам имкон бермадими?\nАъзамжон Солиев: Йўқ. Бир кунга срок берди. “Бизнинг қўлимизда мана ордер турибди. Ҳокимнинг қарори турибдику” десак¸ “Бизга қизиғи йўқ. Бузасан дедикми¸ бузасан” деб иккита экскаваторни қўйиб шартта буздириб ташлади.\nОзодлик: Анча зарар бўлибдида. Тахминингизча¸ неча миллионлик нарсангиз бузилди?\n- Тўғриси гап 2003 йилда қурганмиз. Умуман сотрасениега тушиб қолиб ҳеч нарсани ҳисоблай олмай қолдик. Бир ҳафтача бўлди. Янгиқўрғон бўйича энг катта¸ чиройли магазин меники эди. Энг камида 80 минг долларга арзийдиган магазин меники эди. Район бўйича энг катта магазин меники бузилди¸ дейди Аъзамжон Солиев.\n“Ипак қуртини ўтин учун боқишади”\nдейди бешариқлик Омонжон ака, Озодлик радиосида эфирга узатилган ”Ипак қурти боқишнинг ўзбекча модели” лавҳасига муносабат билдира туриб.\nОмонжон ака: Кечаги эшиттириш ҳақида гаплашмоқчиман. Пилла ҳақида спор кетдию кеча. Ўша ҳақида гапирмоқчиман. Биз Фарғона вилояти¸ Бешариқ туманида яшаймиз. Бизда одамлар ипак қуртини пулидан ҳам тутмаяпти. Ипакнинг ўтини учун ишлаяпти. Ипак қурти роса қимматбаҳо нарса. Уни қайси ҳаромхўр ейди? Ҳамма фермерларга “Тутсанг ҳам тутасан¸ тутмасанг ҳам тутасан. Бўлмаса¸ ерингни олиб қўяман” деб шарт қўяди. Бечора фермер нима қилади кейин. 10 сўтик¸ 20 сўтик ер ваъда қуилиб бераяпти одамларга. Ўшалар мажбур ўтини учун¸ бошқаси учун¸ деб тутаяпти. Бировга бир сўм келмайди. Уни ким еяëтганини “Танганинг орқаси”ми ëки бошқа эшиттириш орқали суриштириб кўрсангизлар. Шуни муҳокама қилсангизлар. Пилла қаëққа кетаяпти биров билмайди.\nОзодлик: Ўтин учун тутаяпти¸ деяпсиз. Нима учун ўтиб учун тутади? Газ борку.\n- Газ йўқ. Кўмирнинг бир тоннаси фалон пул. Аҳоли зич. Далалар қолмаган бизнинг Бешариқ районининг марказларида. Одамлар “Шу ўтини учун ҳам тутаяпмиз” деяпти. Бир сўм пул йўқ. Фермер бечора ҳам 10 сўтик ер ваъда қилаяпти. Бир қоп буғдой ҳам бермайди¸ ҳеч нарса. Пилла кетади. Пилла шунақанги қимматбаҳо нарсаки¸ жуда қиммат нарса. Қайси ҳаромхўр ейди буни? Шуни бир суриштириб кўринглар¸ дейди Омонжон ака.\n“Ёқутистонда ҳам ўзбеклар кўпайди”\nдейди 20 йилдан бери оиласи билан Россиянинг Якутск шаҳрида яшаб ишлаётган андижонлик Муҳаммаджон:\nМуҳаммаджон: Исмим Муҳаммаджон. Якутскданман. Ўзим андижонликман. Шу ерда кўпдан бери яшаймиз.\nОзодлик: Ëқутистон бу Россиянинг энг совуқ жойи-а?\nМуҳаммаджон: Қишда 45-50 градус совуқ бўлади. Ҳозир сал кун исияпти. Бизда ҳозир Ўзбекистоннинг кузи бўлаяпти¸ десангиз ҳам бўлаверади. Ҳозир Лена дарëси ўтаяпти. Муз кўчаяпти. Шаҳарни сув босган. Чекка-чекка жойларини сув олиб кетди. Жуда ҳам кўп жойларни сув олиб кетди. Мен ММС жўнатган эдим.\nОзодлик: Уни олдик¸ раҳмат. Якутскда ўзбеклар кўпми?\n- Жуда кўп. Шуни мен энди гапирмоқчи бўлаëтган эдим. 10-15 йил олдин биз саноқли эдикда. Ўзбекистоннинг ўзбеклари кам эдик. Бу ерда Қирғизистоннинг ўзбеклари мева-чева дегандай нарсаларни қўлга олган. Қашқадарëлик болаларимиз бор. Улар асосан қурилиш билан шуғулланишади¸ автобуслар ҳайдашади. Кўпчилигининг ўзларининг автобуси бор. Олдин кам эдида. Ҳозир қаерга қарасангиз ўзбек бўлиб кетдида. Мен ўйлаб қоламанда. Врачлар юрибди. Стройкаларда юришибди. Кейин кўп районларга¸ булар улус дейди¸ келиб ўша ëққа кетишаяпти. Анча-мунчасини кўчаларда¸ бозорларда кўриб қоламиз. Қўлдан келган ëрдамни қиламиз. Асосан улусларга врачларни ишга олаверади. Ўша ëқларга кетишаяпти. Ўйлаб қоламанда. Врачларимизга иш бўлмаса¸ биз бориб нима қиламиз. Худога шукур¸ ўзбекчилигимиздан чиқиб кетганимиз йўқ. Ҳамма ëқ жойида. Ўзимизни нима қилиб юрибмизу энди барибир ватан ватан эканда. Барибир ичингиз ачишарканда. Ўзбек болалар келаяпти. Ҳайрон қоламан¸ саводсиз. “Қумни ëйиб ташла. Тўққизинчи этажга олиб чиқ” дегандан бошқага ярамайди. Ўзбекистондан келган йигитларнинг основной массаси шунақа¸ дейди Муҳаммаджон.


DARDLI QALBLAR | Group on OK | Join, read, and chat on OK!\nNews FeedTopics 22 218Photos 23 695Videos 945Participants 49 741\nIstig‘for 2/ Yig‘langlar/Boshini sajdaga quyolmaganlar\nadded May 10 at 20:26\nБошини саждага қўёлмаганлар!!! Ҳалолу ҳаромнинг фарқига бормай, Шайтонга эргашар ортидан қолмай. Эрта кеч ароқни ичганлар тинмай, Йиғланглар дунёга тўёлмаганлар, Бошини саждага қўёлмаганлар!!! Зиною фахшдан ҳазар қилмаган, Бир бора масжидга қадам қўймаган. Дунёнинг зарини йиғиб тўймаган, Йиғланглар дунёга тўёлмаганлар, Бошини саждага қўёлмаганлар!!! Кимлардир ногирон товбани қилса, Соғларнинг макони чойхона бўлса. Қалблари ғийбатдан гуноҳга тўлса, Йиғланглар дунёга тўёлмаганлар, Бошини саждаг\nУЛУҒБЕК Ҳаваскор Шоир\nadded May 10 at 01:55\nАССАЛОМУ АЛАЙКУМ РАМАЗОННИНГ 28-КУНИ МУБОРАК БЎЛСИН АЗИЗЛАР! Рамазоннинг Охирги ўн кунлиги “Итқун минан-нийрон” - "Дўзахдан озод бўлишлик" даҳасидамиз! 🤲 ЭЙ, АЛЛОҲИМ! Ушбу охирги ўн кунликда Сен саноқсиз бандаларингни дўзахдан озод қиласан. 🤲 ЭЙ, АЛЛОҲИМ! Бизни, Ота-Онамизни, аҳли-аёлимизни, фарзандларимизни, ва бутун ислом умматини дўзахдан халос қилгин... 🤲 ЭЙ, АЛЛОҲИМ! Бизларни гуноҳларимизни авф этгин, оҳиратимизни обод эт! 🤲 Аллоҳим барчаларимизга ушбу Қадр кечалари ум\nҚАДР КЕЧАСИНИ ФОЙДАЛИ ЎТКАЗИШ УЧУН 27 ТАВСИЯ: 1. Кечаси тетик туриш учун пешиндан кейин бироз дам олинг. 2. Ибодатга халал бермаслик учун ифторда кўп овқат еманг. 3. Бу кечани ибодат билан ўтказаётганда тавба қилишга азм қилиш. 4. Барча мўминлар ва мўминалар учун истиғфор ва дуони кўпайтиринг. 5. Бутун аъзоларингиз билан Аллоҳга юзланинг, ҳаттоки, ақлингиз ва қалбингиз У Зотдан бошқасидан узилсин. 6. Жанжал ва тортишувлардан узоқда бўлинг, сизнинг ҳаққингизни поймол қилганларни кечиринг. 7.\nadded May 5 at 03:36\nadded May 1 at 00:16\nУшбу маълумот мени тунда бир ракъат бўлса ҳам таҳажжуд ўқишга ундади. Тунги намоз ўқиладиган уйда нур пайдо бўлади. Уни осмон аҳли кўради. Биз тунда осмонга қараганимизда, юлдузлар ёруғлигини кўрганимиздек, осмон аҳли ердаги нурнинг намоз ўқувчининг уйидан таралаётганини кўради. Ундан ҳам ажабланарлиси шуки, ҳар куни уйингдаги нурни кўришга одатланган фаришталар тунги намоз ўқимаган кунинг сени сўраб-суриштирадилар, чунки улар уйингда зулматни кўрадилар. Уларга сенинг беморлигинг ёки ғамга боти\nadded April 29 at 15:51\nИфтордан аввал, саҳарликдан кейинги бу икки вақт ниҳоятда муҳим саналади. Охиратда одамзод уч нарсадан пушаймон бўлади: 1. Ҳофизи Қуръон бўлмагани учун. 2. Таҳажжудга турмагани учун. 3. Шомда ифтордан аввал, тунда саҳарликдан кейин: "Субҳаналлоҳу биҳамдиҳ ва субҳаналлоҳу аъзийм" - дея Аллоҳга тасбеҳ айтмагани учун қаттиқ пушаймон бўлади. Бу ниҳоятда муҳим: рўзанинг ифтордан аввалги вақти Ҳақ субҳанаҳу ва таолонинг даргоҳидаги барча эшикларни очиб: "Бандам, нима истайсан?! Сўра, тилагин!"\nadded April 24 at 02:28\nMashaalloh Рамазонда аёлларнинг ажри нақадар улкан бўлмаса?! Улар учун рўза тутиш ажри, хонадон юмушларидаги ажр ва рўзадорни ифтор қилдиришдаги ажр! Роббим танангизни сиҳатини, Кўнглингизни шафқатини, Ахлоқингизни иффатини, Ризқингизни баракотини зиёда қилсин. Азиз ва мутаббар Аёллар Иншаоллох ...\nНе бахтки, шу бугун Ўзинг учун дуоларга қўл очсам, рўза тутсам, гуноҳларимизни кечиришингни сўрасам ва Ўзингга янада яқинлашсам.... Ўзингни танишдан бенасиб этма....🤲🤲🤲 Рамазон ойининг 12 куни муборак! Амалларнинг энг қийини шу учтасидир: - Имкони озлигида бера олиш. - Ёлғиз қолганида ҳам тақволи бўлиш. - Доимо тўғри гапириш. Имом Шофеий\nadded April 23 at 04:56\nЖУМА ТОНГИДА ЎҚИЛАДИГАН ДУО Анас розияллоҳу анҳудан ривоят қилинади: Расулуллоҳ соллаллоҳу алайҳи васаллам: «Ким жума куни бомдод намозидан олдин: أسْتَغْفِرُ اللهَ الَّذِي لاَ إِلَهَ إِلاَّ هُوَ الْحَيُّ القَيُّومُ وَأَتُوبُ إِلَيْهِ «Астағфируллоҳаллазий ла илаҳа илла ҳувал ҳаййул қоййум ва атубу илайҳ», деб уч марта айтса, Аллоҳ таоло унинг гуноҳларини денгиз кўпигича бўлса ҳам, кечириб юборади», дедилар. Ибн Сунний ривояти. Маъноси: Ҳай ва қаййум сифатли Зотдан бошқа илоҳ йўқ ва Унга ист\nadded April 22 at 05:00\nОЛТИ ДИНИЙ КАЛИМА! 1)Калимаи тоййиба.! Лаа илааҳа иллаллооҳу Муҳаммадур росулуллооҳ. Тўғри сўз: Аллоҳдан ўзга сиғиниладиган (илоҳ) йўқдир.Муҳаммад (с.а.в) Аллоҳнинг расулидир.! 2) Калимаи шаҳодат. Ашҳаду аллаа илааҳа иллаллооҳу ва ашҳаду анна Муҳаммадан ъабдуҳуу ва росуулуҳ. Иқрорлик сўзи:. Аллоҳдан ўзга сиғиниладиган (илоҳ)нинг йўқлигига ва Муҳаммад Аллоҳнинг банда-си ва расули эканига иқрорман. 3)Калимаи тавҳид.! Ашҳаду аллаа илааҳа иллаллооҳу ваҳдаҳуу лаа шарика лаҳ, лаҳул\nАССАЛАМУ АЛАЙКУМ РАМАЗОННИНГ 30-КУНИ, АРАФА КУНИНГИЗ МУБОРАК!!! АРАФА кунидан кўра дўзахдан кўп озод бўладиган кун йўқ! •🤲• Эй, Аллоҳим! Рамазоннинг охирги кунларида Сен саноқсиз бандаларингни дўзахдан озод қилиб, Жаннатинг билан сийлагин. •🤲• Эй, Аллоҳим! Бизни, Ота-Онамизни, аҳли-аёлимизни, фарзандларимизни, ва бутун ислом умматини дўзахдан халос қилгин...... •🤲• Эй, Аллоҳим! Бизларни гуноҳларимизни авф этгин, оҳиратимизни обод эт!!! 🤲Аллоҳим барчаларимизг\nАССАЛОМУ АЛАЙКУМ АРАФА МУБОРАК Ўтиб бораётир муборак кунлар, Аллоҳнинг раҳмати ёғилмиш тунлар. Кўзларга ёш ила тилаймиз тилак, Арафа кунингиз бўлсин муборак. Бугун барқ урар фалакдан иймон, Бугун ушалмоқда жамийки армон, Бугун ижобатдир ҳар қайси тилак. Кириб келаётган Ҳайит муборак! Бу кун айтилади Аллоҳга калом. Бу кун айтилади минг ҳил таборак. АРАФА МУБОРАК АЗИЗ ДИНДОШИМ!\n#Тафаккур Рамазонда ифторга чақирган поп... Германияда РАМАЗОН ойида поп уйига бир фабрикада ишлайдиган турк ишчиларни ифторликка чақиради. Баъзи ишчилар узрли бўлгани учун қабул этмадилар, баъзилари попни ҳафа қилмаслик учун даъватни қабул этдилар. Ифтор вақти меҳмонларни поп қўлида Қурони Карим билан кутиб олади, меҳмонларнинг ёнига келиб: "Мен Қурон эшитишдан катта завқ оламан, бирингиз ўқисангиз, мен тингласам," деди. Поп Қурони Каримни стол устига қўйиб ошхона томон юрди. Бу орада ўрт\n— ♛ Ӄ⁞Ɣ⁞Ӎ⁞Ɣ⁞Ш ♛ ∞ ♥


«Норманд тўртлиги» музокаралари, жангариларнинг Мосулдан қочиши, Schiaparelli модулининг Марсга қўниши ва бошқа янгиликлар.\nLotinchada 20 октябр 2016, 12:42 Жаҳон\nБерлинда «Норманд тўртлиги» музокаралари\nБерлинда Германия, Россия, Украина ва Франция раҳбарлари иштирокида «Норманд тўртлиги» музокаралари бўлиб ўтди. Учрашув уч соатдан зиёдроқ давом этди. Қатнашчилар Украина жануби шарқидаги вазиятни ўнглашда Минск шартномасига таяниш лозимлигини тасдиқлаб, мазкур битим шартларини адо этишга тайёрлигини билдирди. «Тўртлик» ЕХҲТнинг Донбассдаги миссиясини кенгайтиришга шайлигини тасдиқлади. Бунда гап оғир техникани олиб чиқиш ва сақлаш зоналари ҳақида ҳам кетмоқда. Музокаралар қатнашчилари Украина бўйича гуманитар мазмундаги масалаларнинг бир қисмигагина ойдинлик киритишга муваффақ бўлишди. [РИА Новости]\nИШИД жангарилари Ироқнинг Мосул шаҳрини тарк этишни бошлади\n«Ислом давлати» террористик гуруҳи жангарилари душанба куни кенг миқёсли озод қилиш операциялари бошланганидан сўнг Ироқнинг Мосул шаҳрини тарк этишни бошлади. ОАВ маълумотларига кўра, энг камида 100 нафар тўдабоши Сурия томонга отланган. Мосул 2014 йилдан буён ИШИДнинг асосий таянч марказларидан бири бўлиб қолмоқда. Шаҳарга Ироқ ҳарбий ва полиция кучлари, шунингдек, курд тузилмалари АҚШ бошчилигидаги коалиция ёрдамида кенг миқёсда ҳужум уюштирмоқда. [РИА Новости]\nЖулиан Ассанж интернетдан узиб қўйилди\nЭквадор ҳукумати 2012 йилдан буён WikiLeaks портали асосчиси Жулиан Ассанж яшириниб келаётган Лондондаги элчихонасида интернетни ўчирди. Сўнгги кунларда WikiLeaks АҚШ президентлигига номзод Ҳиллари Клинтон сайлов штаби раҳбари Жон Подестнинг мактубларини эркин фойдаланишга эълон қилган эди. [РИА Новости]\nОлимлар ЕxoМars миссиясининг Schiaparelli модули сигналларини кутмоқда\nЕврокенгаш ва Россиянинг Марсда ҳаёт аломатларини излаш бўйича ҳамкорликдаги ЕxoМars-2016 лойиҳаси мутахассислари қизил сайёра сатҳига қўниши лозим бўлган Schiaparelli модулидан сигнал келишини кутмоқда. Қўниш вақтида модуль парашютнинг очилиши ва иссиқлик экранининг ташлаб юборилиши ҳақида сигнал юбора олар эди. Бироқ энг паст баландликка етганда сигнал йўқолди. Миссия вазифаси — сайёра атмосферасида метан гази мавжудлигини исботлашдан иборат. Бу эса ўтмишдаги ёки айни пайтдаги Марсда ҳаёт аломатлари мавжудлигини тасдиқлайди ва 2020 йилга мўлжалланган ExoMars экспедициясининг кейинги босқичидаги асосий технологик тайёргарликларни ҳам белгилаб беради. [РИА Новости]\nTesla`нинг янги автомобиллари автопилот билан жиҳозланади\nTesla томонидан ишлаб чиқариладиган барча автомобиллар, шу жумладан, Model 3 ҳам тўлиқ автомат бошқарув учун жиҳозлар билан таъминланади, хабар қилди компания. Электрокарлар ишлаб чиқарувчиси мурожаатида келтирилишича, бунда машиналар хавфсизлиги инсон таъминлаши мумкин бўлгандан анча юқори бўлади. Автомобиллар 360 даражали кўриш имкониятига эга камералар, қаттиқ ва юмшоқ объектларни аниқловчи янгича ультратовуш датчиклари, ҳар қандай об-ҳавода ҳам мавжуд вазият ҳақида маълумотлар олувчи радарлар билан таъминланади. [Tesla]\n«Газета.uz» 1 494 424


Ер остига – горизонт бўйича 660 метр чуқурликка саёҳат\nЮртимиздаги фойдали қазилмаларнинг асосий конлари Марказий Қизилқум минтақасида жойлашган. Бугунги кунда уларни ўзлаштириш, энг янги техника ва технологияларга асосланган замонавий корхоналарни фойдаланишга топшириш ҳамда мамлакатимиз иқтисодий ривожида Навоий кон металлургия комбинатининг алоҳида ўрни бор.\nТаъкидлаш ўринлики, мамлакатимиздаги энг йирик саноат корхонасида айни пайтда 60 мингга яқин ходим меҳнат қилади. Бу ерда олтин, уран, нодир металлар, қурилиш ва дастгоҳсозлик саноати учун зарур маҳсулотлар, кенг турдаги халқ истеъмоли товарлари ишлаб чиқарилади. Комбинат юртимиздаги жами саноат маҳсулотининг 10 фоизини ва бюджет даромадининг 18 фоизини таъминлайди. Маълумотларга кўра, комбинат олтин ишлаб чиқаришда дунёда 10-ўринда туради.\nНавоий кон-металлургия комбинатида ишлаб чиқариш ҳажми йилдан-йилга ортмоқда. Жумладан, НКМКни 2026 йилгача ривожлантириш дастури доирасида умумий қиймати 3 миллиард доллардан зиёд қарийб 30 га яқин йирик инвестиция лойиҳасини амалга ошириш режалаштирилган. Бу 30 мингдан зиёд янги иш ўрни яратиш имконини беради. 3 миллиард долларлик лойиҳанинг 2 миллиард 200 миллион доллари НКМКнинг ўз маблағлари ҳисобидан, 800 миллион доллари “Тикланиш ва тараққиёт” жамғармаси маблағлари ҳисобидан қопланади.\nАйни пайтда “Ауминзо-Амантой” кони, шунингдек, “Мурунтов” конини ўзлаштириш, 3-гидрометаллургия заводида ишланиши қийин бўлган рудалардан олтин ажратиб олиш технологиясини такомиллаштириш бўйича иш олиб борилмоқда. Кон бошқармалари ва йирик саноат объектлари негизида Учқудуқ, Зарафшон, Нуробод, Заркент ва Маржонбулоқ шаҳарлари барпо этилди. Ушбу масканлар йил сайин обод бўлиб, ҳар томонлама равнақ топмоқда. Ҳудудда янги корхоналар қурилмоқда, жаҳон андозалари даражасидаги технологияларга асосланган ишлаб чиқариш қувватлари кенгаймоқда.\nАлбатта, бугунги кунда ўзбек олтинининг юқори сифати бутун дунёда эътироф этилгани, мамлакатимиз олтин-валюта захиралари ортиб, иқтисодий салоҳияти юксалиб бораётганида ҳам Навоий кон-металлургия комбинатининг алоҳида ўрни бор.\nКомбинатда амалга оширилаётган ислоҳотлар самаралари, тизимдаги корхоналар фаолияти, ишчи-ходимларга яратилган шароитлар билан танишиш мақсадида ЎзА мухбирлари ижодий сафарда бўлди.\nДастлабки манзил “Навоий машинасозлик заводи” ишлаб чиқариш бирлашмаси бўлди.\n"Навоий машинасозлик заводи” ишлаб чиқариш бирлашмаси маҳаллийлаштирилган маҳсулотларни ишлаб чиқариш бўйича энг йирик машинасозлик корхоналаридан биридир. Бу ерда 3 минг 600 нафардан зиёд ишчи-муҳандис меҳнат қилади. Улар томонидан “НМЗ” ёрлиғи остида металл ва ёғочга ишлов берувчи дастгоҳлар, йирик автомобиллар учун мураккаб деталлар тайёрланади. Ўта юқори аниқликдаги юксак сифатли металл конструкциялар, ускуна ва жиҳозлар ҳамда турли ўлчамдаги эҳтиёт қисмлар ўз ишининг чинакам усталари томонидан ясалмоқда.\nКорхонада сўнги йилларда аввал хориждан сотиб олинадиган импортнинг ўрнини босадиган маҳсулотларнинг 60 дан ортиқ турини ишлаб чиқариш ўзлаштирилди. 2020 йилда инвестиция лойиҳаси доирасида 5-сонли гидрометаллургия заводи учун лойиҳалаштиришнинг замонавий технологияларидан фойдаланган ҳолда завод тарихида илк марта МШР 2,1 х 3 метр шарли тегирмони ишлаб чиқарилди.\n2020 йилнинг декабр ойида технология жараёнларининг мураккаблиги билан боғлиқ хатарларга қарамасдан, шунингдек, валюта маблағларини иқтисод қилиш ва янги турдаги маҳаллийлаштириладиган маҳсулотларни ишлаб чиқаришни ўзлаштириш мақсадида йирик ўлчамли МШЦ 5,5 х 6,5 метр шарли тегирмон якунига етказилди. Тегирмон Марказий кон бошқармаси 2-сонли гидрометаллургия заводида ишга туширилди. Натижада 2,5 миллион АҚШ доллари миқдоридаги маблағ иқтисод қилинди.\nЎзбекистон Республикаси Вазирлар Маҳкамасининг 2019 йил 28 декабрдаги "НавоийКМК" давлат корхонасининг 2020-2021 йилларда тайёр маҳсулотлар, бутловчибуюмлар ва материаллар ишлаб чиқаришни маҳаллийлаштириш дастурини тасдиқлаш тўғрисида"ги қарори асосида 2020 йилда маҳаллийлаштириш ва импорт ўрнини босиш дастурига асосан 316 454,6 миллион сўм миқдорида 101 та лойиҳа амалга оширилди.\n– 1М63Н, НТ-425 моделидаги токарлик дастгоҳларининг янги турлари, НФ-1200 моделидаги универсал фрезалаш дастгоҳи, шарли тегирмонлар, технологик жиҳатдан ишлаб чиқарилиши мураккаб бўлган Ц-50 қуюлтиргичи, гидроциклон қурилмалари, скрепер лебёдкаси, янги турдаги насослар, импорт редукторларнинг аналоглари, беркитиш арматуралари, кон-шахта ва технологик ускуналар учун эҳтиёт қисмлар, оғир юк ташувчи кон машиналарини капитал-тиклаш таъмирлаш каби маҳсулот ва хизматлар ўзлаштирилди, – дейди бирлашма бош муҳандиси ўринбосари Эркин Рўзиев. – Янги технологиялар ривожланиши, гидрометаллургик заводларнинг ишлаб чиқариш қувватларининг ўсиши, рудани қазиш, ташиш ва қайта ишлаш ҳажмларининг ошиши сабабли 2020 йил мобайнида прогноздан ташқари кўшимча 13 та лойиҳа бўйича импорт ўрнини босувчи маҳсулот ишлаб чиқарилган.\n2017-2026 йилларга мўлжалланган кенг кўламли инвестиция дастурини амалга ошириш ҳисобига НКМК бўлинмаларининг технологик ва кон ускуналари учун эҳтиёт қисмларга бўлган талабининг ортиши муносабати билан маҳаллийлаштирилган маҳсулотлар ишлаб чиқариш ҳажмини янада кўпайтириш мақсадида «НМЗ» ИЧБнинг ишлаб чиқариш қувватларини кенгайтириш, Механик йиғиш цехини техник ва технологик қайта жиҳозлаш (I-босқич)» лойиҳаси амалга оширилмоқда.\nБирлашмада 2020 йилда маҳаллийлаштириш дастури бўйича умумий қиймати 154336,1 миллион сўм бўлган 91 та лойиҳа бўйича маҳсулот ишлаб чиқарилган бўлса, жорий йилда умумий қиймати 400975,3 миллион сўм бўлган 109 та лойиҳа бўйича маҳаллийлаштирилган ва импорт ўрнини босувчи маҳсулотларни ишлаб чиқариш режалаштирилган.\nҲар қаричи олтинга бой замин\n1976 йилда “Чормитан” конидан очиқ усулда маъдан олиш йўлга қўйилган. Натижада “Чормитан” деб номланган қишлоқча шаҳарчага айланди. Геология-қидирув ишларининг жадал суръатларда олиб борилиши бу заминнинг зарга, яъни олтинга бойлиги боис Чормитан “Зармитан” деб ном олди. Олтин қазиб олувчи ишчилар яшайдиган алоҳида қўрғонча қурилиб унга “Заркент” деб ном берилди.\nВазирлар Маҳкамасининг 2002 йилдаги қарорига кўра, Зармитан ва Маржонбулоқ олтин конлари Навоий тоғ-металлургия комбинатининг Жанубий кон бошқармаси таркибига киритилди. 2005 йилнинг август ойида Республика Президентининг Зармитан олтин кони ҳудудининг хом ашё базасини ўзлаштириш тўғрисидаги қарори қабул қилиниб, Заркент қўрғони улкан қурилиш майдонига айлантирилди.\nҚувонарлиси, бугун ушбу сўлим гўша асло шаҳардан қолишмайди. Бу ерда кўп қаватли турар-жой бинолари, “Аквапарк”, ишчилар ётоқхоналари, “Кончи” маданият-спорт мажмуаси, “Ёшлар” кафеси, ҳарбийлаштирилган ёнғин хавфсизлиги қисми биноси ва шунга ўхшаш бошқа иншоотлар Заркент қўрғони кўркига-кўрк бағишламоқда. Ўтган давр мобайнида бу масканни ободонлаштириш ва кўкаламзорлаштириш бўйича ҳам кенг кўламли ишлар амалга оширилди. Айни пайтда ҳам янги кўп қаватли турар-жойлар қурилиши давом этмоқда.\nДарвоқе, комбинат ташаббуси билан қўрғоннинг канализация тармоғига уланиши жуда катта янгиликдир. Бу каби имкониятлар, ҳаттоки, баъзи бир туман марказлари, қўрғон ёки шаҳарчаларда ҳам йўқ. Албатта, тараққиётга юзланаётган юртга ўзгаришлар, янгиликлар ярашади.\nАйтишларича, кончилик касби дунёдаги энг хавфли 10 та касбнинг бири сифатида тилга олинар экан. Албатта, ер остида ишлаш, тор йўлакчалар ва ҳаво танқислиги шароитида минерал тошларни майдалаш – бу ҳар ким ҳам уддалай оладиган машғулот эмас. Шунинг учун кўпчилик бу касбни танламайди. Танлаганлар эса бир умр ўз касбига содиқ қолган ҳолда шарафлаб ўтишади.\n“Ғужумсой” кони 2009 йилдан бошлаб ўзлаштирила бошланди. Айни пайтда таркиби олтинга бой бўлган тоғ жинслари қазиб олинаётган конда 4 минг нафарга яқин ишчи-хизматчи меҳнат қилади. Кон 2 та тик ствол, яъни бош ва ёрдамчи стволлар билан очилган. Бош ствол орқали қазиб олинган фойдали қазилмалар юқорига ер юзасига чиқарилса,ёрдамчи ствол эса ишчиларнинг шахтага тушиб-чиқиши, асбоб-ускуналар, материалларни тушириб чиқаришга хизмат қилади.\nТоза ҳаво оқими шахтага бош ствол орқали юборилади ва ишлатилган ҳаво ёрдамчи стволлар орқали ер юзига чиқариб юборилади. Конда қия транспорт стволи (НТС) ҳам мавжуд.\nЖанубий кон бошқармаси кончилик бўлими бошлиғи ўринбосари Абдураззоқ Худоёров, “Ғужумсой” кони кон ишлари бўйича бош муҳандис ўринбосари Марат Нуралиев ҳамроҳлигида махсус транспорт воситасида, кончиларнинг тили билан айтганда “автобус”да қия транспорт стволи орқали горизонт бўйича 660 метр ер остига тушдик.\nБиринчи галда кончиларнинг махсус кийимларини кийиб, мутахассислардан конда ҳаракатланиш хавфсизлиги бўйича кўрсатмалар олдик.\nЕр қаърига тушиб борар эканмиз, очиғи, дастлаб ҳар биримизда қўрқув бор эди. Зим-зиё қоронғулик. Машина чироғининг хира ёруғлиги ер қаърига сингиб кетади. Қоронғуликка кўзларимиз тезда мослашди. Йўл-йўлакай ҳамроҳларимиз тош лаҳм ҳақида сўзлаб беришди.\n– 2009 йилнинг ноябрь ойида қазила бошлаган лаҳм йил охирига қадар 110 метрга етказилган бўлса, 2020 йилнинг якунига қадар 25 минг метрга етказилди. Лаҳм қазиш ишлари олтин маъдани қазиш ишлари билан параллел равишда олиб борилмоқда. Жорий йилда олтин маъдани қазиш ҳажмини 750 минг тоннага етказишни режалаштирганмиз, – дейди А.Худоёров.\nЕр ости қия лаҳмида транспорт воситаси бир томонлама ҳаракатланади. Маълум бир узунликда қўшимча лаҳмлар мавжуд. Бу қарама-қарши томондан келаётган транспорт воситасига йўл бериш учун махсус қилинган. Пастга тушишимиз баробарида бир неча бор ана шу йўлакларга “беркинишимизга” тўғри келди. Сабаби улкан машиналар тош ортган ҳолда ер қаридан секинлик билан тепага чиқиб келарди. Суҳбатдошимизнинг таъкидлашича, уларнинг ҳар бири 20 тоннадан 30 тоннагача тошни юқорига олиб чиқар экан.\nҚарийиб ярим соатларча юрганимиздан кейин машинадан тушиб, гоҳ сув кечиб, гоҳида тош йўлдан юриб, шахта йўлини давом эттириш учун махсус перфоратор билан ер остидаги қаттиқ жисмларни бурғулаётган ва портлатиш ишларига тайёргарлик кўраётган кончилар олдига бордик. Улар билан суҳбатлашдик. Ишчиларга яратилган шароитлар, ер остида тош қояларни тешиш ва белгиланган йўналиш бўйича портлатиш жараёни билан қизиқдик.\nМашинада ортга қайтар эканмиз, ер ости горизонтнинг 240 метрида бир гуруҳ ишчиларга деч келдик. Улар ўзларини геологлар деб таништиришди.\n– Мана уч йилдирки, кон қазиб олиш участкаси биринчи бўлимида ишлайман, – дейди ўзини Ҳусниддин Абриев деб таништирган геолог. – Лаҳмда назорат ишини олиб бориб, белгиланган штрихларнинг ҳар беш метридан намуна олиб, заҳирани аниқлаймиз. Дастлабки маълумотларга кўра, заҳирамиз 80-100 йилга етади.\nВа ниҳоят ер устига – ёруғликка чиқдик. Тўғриси, инсонларнинг ер остидаги ҳаракатини киноларда кўрганмиз. Бугун эса НКМК раҳбарияти ёрдами ва бевосита ташаббуси билан ўзимиз ер остига – 660 метр чуқурликка тушиб, кончилар ҳаёти ва иш фаолияти билан яқиндан танишдик.\nЮзлаб инсонларнинг тафаккури, ақлу заковати, заҳматли меҳнатига қўйилган ҳайкал\nБунёд этилаётган замонавий корхоналар, ижтимоий объектлар кўламини ҳеч нарса билан ўлчаб бўлмайди. 4-гидрометаллургия заводининг барпо этилиши ҳам ана шундай яратувчанлик йўлида олиб бораётган ишлардан биридир.\n– “Зармитан” олтин маъдан конларини ўзлаштириш ва қайта ишлашга мўлжалланган инвестиция лойиҳаларининг амалга оширилиши Заркент қўрғонида қисқа муддатда 4-гидрометаллургия заводини қуриш заруратини келтириб чиқарди, – дейди завод директори Асқар Зокиров. – Завод қурилиши 2009 йилнинг сентябрь ойида бошланиб, 2010 йилнинг июлида тугалланди. Бу комбинат тизимида тез суръатлар билан қурилган ягона заводдир. 4-гидрометаллургия заводида хорижда ишлаб чиқарилган энг замонавий технология ва асбоб-ускуналар ўрнатилди. Финландияда ишлаб чиқарилган замонавий “С-125” русумли майдалагичда янчилган рудани саралаш Германия компаниясида ишлаб чиқарилган гидроциклонларнинг автоматлаштирилган тизимида амалга оширилмоқда. Завод фойдаланишга топширилиши туфайли илк маротаба майда олтинларни гравитацион саралаш Канаданинг “Фалкон” компаниясида тайёрланган бешта марказдан қочма гравитацион аппаратларда интенсив гравитация усулида, таркибида олтин бўлган бой концентратларни цианлаш Австралиянинг “Гекко” компаниясида ишлаб чиқарилган иккита қурилма ёрдамида бажарилмоқда. Завод технологияси ғоятда ноёблиги, технологик жараёнларда Ҳамдўстлик давлатларида ўхшаши бўлмаган, замонавий технология ва жиҳозлар қўлланилганлигини алоҳида таъкидлаш ўринли.\nЗавод фойдаланишга топширилгандан олти ой ўтиб тоғ жинсларини майдалаш участкаси, 2012 йил июнь ойида иккинчи тегирмон блоки, 2013 йилнинг февраль ойида сорбция бўлими иккинчи навбати ишга туширилди. Айни пайтда заводда юзлаб маҳаллий кадрлар меҳнат қилмоқда.\nХуллас, Навоий кон металлургия комбинати ДК бош директори, Ўзбекистон Қаҳрамони Қувондиқ Саноқуловнинг таъбири билан айтганда, зармитанликларнинг фахри бўлмиш 4-гидрометаллургия заводи мажозий маънода юзлаб инсонларнинг тафаккури, ақлу заковати, заҳматли меҳнатига қўйилган ҳайкалдир, десак муболаға бўлмайди.\nМузейлар узоқ ўтмиш, шонли тарихдан сўзлайди\nМузейлар тарихимизни ўрганишга, кечаги ва бугунги ҳаётни таққослаб, жамиятимиз тараққиёти ҳақида тўғри хулоса чиқаришга хизмат қилади. Уларда сақланаётган турли экспонатлар ва экспозициялар халқимизнинг узоқ ўтмиши, шонли тарихи, аждодларимиз турмуш тарзи ҳақида бизга қатор маълумотларни тақдим этади.\nНКМК тарихи музейи муҳташам “Фарҳод” маданият саройининг 2-қаватида жойлашган бўлиб, комбинатнинг 60 йиллик тарихини ўзида мужассамлаштирган.\nМузейни томоша қилар экансиз комбинатнинг эгаллаб турган майдони, фаолият кўлами, давлат учун даромадлилик даражаси, ишлаб чиқариш қувватларининг катталиги, маҳсулотлар турларининг кўплиги, банд бўлган ходимлар сони, хуллас, барча маълумотлар билан танишиш мумкин.\nНавоий кон-металлургия комбинати уран қазиб олиш ва уни тайёр маҳсулот шаклида экспорт қилиш бўйича Ўзбекистондаги ягона корхона ҳисобланади. Комбинат жамоаси 1994 йилда биринчи марта уран қазиб олишнинг ер остида танлаб эритмага ўтказиш усулини қўллаган ва ҳозиргача ушбу усулдан самарали фойдаланиб келмоқда.\nАсосий маҳсулотлар ишлаб чиқаришдан ташқари, комбинатда фосфорит хом-ашёси, сульфат кислотаси, суюқ шиша, портловчи моддалар, поливинилхлорид материаллари, гранит, мармар, қум, оҳактош, бетон, бетонасфальт каби қурилиш материалларини ишлаб чиқариш ҳам йўлга қўйилган. Шунингдек, комбинат металл кесувчи дастгоҳлар, пайвандлаш электродлари, озиқ-овқат маҳсулотларини ҳам ишлаб чиқаришдан ташқари, саноат асбоб-ускуналарини таъмирлаш бўйича хизматларни ҳам амалга оширади.\n– Ўзбекистон Республикаси харитаси ёнидамиз, – дейди музей директори Салима Холдорова. – Унда Навоий кон-металлургия комбинати томонидан ўзлаштирилиб, фаолият юритаётган конлар белгилаб қўйилган. Айни пайтда комбинатнинг Қорақалпоғистон Республикаси, Навоий, Жиззах, Самарқанд ва бошқа ҳудудларда турли даражадаги корхоналари мавжуд. Навоий, Учқудуқ, Зарафшон, Нуробод ва Маржонбулоқ шаҳарлари ҳамда Зафаробод ва Заркент қўрғонлари бевосита кончилик саноати ривожланиши натижасида бунёд этилган аҳоли пунктларидир. Улар бир-бирлари билан автомобиль ва темир йўллари орқали боғланган ҳамда республиканинг ягона энерготизимига уланган.\nМузейнинг иккинчи залидаги экспоциялар НКМК ташкил топиш давридан ҳикоя қилади. Бу ерда комбинат тарихини фотосуратларда кўриб билиб олиш мумкин..\nМузейда НКМК тизимидаги саноат корхоналари макетлари ўрин олган бўлиб, уларни томоша қилар экансиз, заводлар ичига кириб қолгандек ҳис этасиз ўзингизни.\n– Бу Мурунтов кони карьерининг макети, – дея суҳбатини давом эттиради С.Холдорова. – 1967 йил март ойида Мурунтов конида ўтказилган дастлабки оммавий портлаш ишлари Марказий Қизилқум ҳудудидаги ер қазилма бойликларини ўзлаштиришнинг янги даври бошланганидан дарак берди. Айни вақтда карьернинг чуқурлиги 615 метрни, узунлиги 3500 метрни ва эни 2700 метрни ташкил қилади. Очиқ усулда коннинг барча заҳираларини самарали ўзлаштириш 1170 метргача чуқурликда ва айрим участкалари бортларининг баландлиги 1200 метргача бўлган шароитда амалга оширилади. Кон карьерининг чўзиқлиги ғарбдан шарққа қараб 1,3 баробарга ортиб 3300 метрдан 4300 метргача кенгайган, шимолдан жанубга эса 1,5 баробарга ортган.\nШунингдек, комбинатнинг эришган ютуқлари, фаолият олиб бораётган олимлар илмий изланишлари натижалари музей экспонантлари орасидан жой олган.\nХуллас, музейни томоша қилар экансиз, комбинатнинг кечаги куни ва бугуни тўғрисида тўлиқ маълумотга эга бўласиз.\nАлбатта, бугунги кунда комбинат тизимидаги барча корхоналарда улкан яратувчанлик ва бунёдкорлик ишлари амалга оширилмоқда. Уларнинг барчаси юртимиз тинчлиги, Ватанимиз тараққиёти ва халқимиз фаровонлиги учун хизмат қилаётганлиги билан аҳамиятлидир.\nКончилар ва тизимда меҳнат қилаётган барча ишчи-ходимларнинг фидокорона ва шарафли ишларига омад тилаган ҳолда манзилимизда давом этдик.\nАбдували БЎРИЕВ, Сирож АСЛОНОВ (фото), ЎзА


Аҳмедов ҳам “Навбаҳор” аъзосига айланди | "NAVBAHOR" FUTBOL JAMOASINING RASMIY WEB SAHIFASI\npfcnavbahor.uz "Навбаҳор" профессионал футбол клубининг расмий сайти Аҳмедов ҳам “Навбаҳор” аъзосига айланди\n15.01.2017 10:27\tМавсумлар оралиғида жамоамиз сафига қўшилган футболчилар билан шартнома имзолаш ишлари давом этмоқда. Тошкентдаги дастлабки йиғин якунига етгач, ҳужумчи Рўзимбой Аҳмедов билан ҳам шартнома имзоланди. Фаолияти давомида “Навбаҳор” шарафини ҳимоя қилишга улгурган ҳужумчи 2017 йилги мавсумни ҳам айнан жамоамиз аъзоси сифатида ўтказадиган бўлди. Эслатиб ўтамиз, бунга қадар “Навбаҳор” билан Жаҳонгир Меҳмонов, Мирзоҳид Ғофуров, Ғиёс Комиловлар ҳам шартнома имзолашганди. Тез орада қолган футболчилар билан ҳам шартномаларни имзоланиши кўзда тутилган. Жамоамизнинг Тошкентда ташкил этилган машғулотларида қатнашган ярим ҳимоячи Зоҳир Пиримов билан эса хайрлашилди. Бош мураббий Илҳом Мўминжонов Пиримовга жавоб берилганлигини маълум қилди. Яна бир ОЧ иштирокчиси “Навбаҳор”да - ( 26-07-2017)\tҲамроев "Навбаҳор"га қўшилади - ( 25-07-2017)\tЁшларимиз “ЎзДонгЖу”га ютқазишди - ( 23-07-2017)\tТошкент йиғини якунланди - ( 23-07-2017)\tОтахонов машғулотларга қўшилди - ( 22-07-2017)\tНавбатдаги учрашув


“Кўринмас” бомбардимончи самолёт келаси йилда кўрсатилади - Carzone.Uz\n“Кўринмас” бомбардимончи самолёт келаси йилда кўрсатилади\nХитой ҳукумати H-20 стелс-бомбардимончи самолётини яратишда “мисли кўрилмаган” даражада муваффақиятга эришилганини таъкидлашмоқда. Унинг тақдимоти келаси йилда бўлиб ўтади.\nИлк кўринмас–бомбардимончи самолёт 2019 йил ноябрда байрамона нишонланиши кутилаётган Хитой ҳарбий ҳаво кучларининг 70 йиллигида кўрсатилади. Шунга параллел равишда “юқори класдаги стратегик бомбордимончи қисм”ни ташкил этиш режаси ҳам эълон қилинди. Хитойлик ҳарбийлар ҳатто янги тузилманинг эмблемасини ҳам намойиш қилишган.\nЯнги бомбардимончи самоётнинг тафсилоти ҳақида ҳозирча ҳеч қандай маълумот йўқ. Фақат бир нарса маълумки, у “учаётган қанот” тузилишида бўлади, худди Американинг B-2 самолётига ўхшайди. Шунингдек, хабарда айтилишича, Хитой олий қумондонлиги конструкторлардан бир марта ёқилғи қуйилгандан кейин бир йўла 8000 километрга тўхтамасдан уча оладиган самолётни кутишмоқда.\nСамолётнинг прототипи 2013 йилдан буён махфий равишда синов парвозларини амал ошириб келади. Уни фойдаланишга топшириш вақти эса 2025 йил қилиб белгиланган. H-20 Хитой ҳарбий ҳаво кучларининг эскириб қолган H-6 самолёти ўрнини эгаллаши керак. Чунки H-6 — собиқ СССРнинг Ту-16 самолётидан лицензиялашган нусха ҳисобланади. У 1950 йилларда ишлаб чиқилган эди.


Қандай қилиб Самарқандда ёниб кетган масжид биноси икки кунда қайта тикланди?\n09:09 / 30.11.2015\n2015 йилнинг 23 ноябрь куни Самарқанд шаҳридаги “Сўзангарон” маҳалласида жойлашган Хожа Нисбатдор масжиди ҳудудида ёнғин содир бўлган эди. Ўзбекистон мусулмонлари идораси Ахборот хизматининг маълумотига кўра, ёнғинга масжид ёнидаги савдо дўконида электр симлари туташуви сабаб бўлган.\nХабарда келтирилишича, шамол натижасида ёнғин аланга олиб, масжид айвонининг пештоқ қисмига ўтган. Кўнгилсиз ҳолат туман ёнғин хавфсизлиги ходимлари томонидан тезда бартараф қилинди.\n“Масжиднинг айвон қисми ёнғиндан бироз зарар кўрган. Ёнғиндан зарар кўрган жой Ўзбекистон мусулмонлари идорасининг Самарқанд вилояти вакиллиги томонидан қисқа муддат ичида таъмирланди. Масжид биносининг асосий қисмига ёнғин ўз таъсирини ўтказмаганлиги боис, маҳаллада яшовчи аҳоли беш вақт намозларини ушбу масжидда адо этишмоқда”, - дейилади хабар якунида.\nБироқ самарқандлик блогер Тошпўлат Раҳматуллаев вазият аслида бошқачароқ экани тўғрисида ёзмоқда. “Вазиятдан бохабар кишилар ҳайрон бўлишмоқда: нотўғри ахборот ким учун керак, бундан кимга фойда? Бутунлай вайрон бўлган 500 кв. метр майдонни эгаллаган бинони икки кунда қайта тиклаш мумкинми?”, деб ёзмоқда блогер.\nУнинг таъкидлашича, “аҳоли учун масжидни очиш”нинг ҳеч қандай зарурияти йўқ, чунки у ёпилмаган. Гап шундаки, XIX асрда қурилган асосий бино ёнғиндан зарар кўрмаган. Ибодатлар ҳодиса содир бўлган кун – 23 ноябрда ҳам адо этилган.\nЁнғин янги ва эски бинолар чегарасига етганида бартараф этилган. Бироқ ўт ўз ишини қилган. У 2008-2010 йилларда намозхонлар кучи билан қурилган масжиднинг янги биносини йўқ қилди. Блогер: “бироқ шунга қарамасдан, Худонинг қудрати билан масжиднинг тарихий аҳамиятга эга эски биноси бус-бутун ва шикаст емаган ҳолда қолди”, - дея 27 ноябрь куни тасвирга олинган суратларни тақдим этган. Улардан кўриниб турибдики, янги бинодан ҳеч нарса қолмаган. “Қисқа муддат ичида қайта тикланди”, - дейиш ҳақида гап бўлиши мумкин эмас”.\nБлогернинг ёзишича, Хожа Нисбатдор масжиди 1893 йилда бунёд этилган. Ўтган асрнинг 30- йилларидан бошлаб унинг бошига Собиқ Иттифоқ давридаги кўплаб диний масканлар куни тушди. Масжид биноси кимёвий ўғитлар омборхонасига айлантирилди. Шундан сўнг қисқа муддат маҳалла чойхонаси, кейин эса почта бўлимига топширилди. 1991 йилнинг апрелидагина таъмирланиб, реставрация қилинганидан сўнг масжид биносидан асл мақсадда фойдаланила бошланди.


Абдулазиз Комилов: Марказий Осиёдаги яқинлашув жараёни ҳеч кимнинг манфаатларига қарши қаратилмаган\nЎзбекистон 14:19 / 19.02.2019 5342\nТошкентда «Марказий Осиёда ўзаро муштараклик: таҳдидлар ва янги имкониятлар» мавзусидаги халқаро конференция ўз ишини бошлади. Ўзбекистон ташқи ишлар вазири Абдулазиз Комилов унда нутқ сўзлади.\nКомиловнинг айтишича, Марказий Осиё ноёб геостратегик жойлашувга эга бўлиб, минг йиллар давомида Европа, Яқин Шарқ, Жанубий ва Шарқий Осиёни бир-бирига боғловчи кўприк бўлган.\n«Бизнинг минтақамиз улкан энергетик ва минерал ресурслар, маданий-цивилизацион, энг муҳими, катта инсон салоҳиятига эга. Шу билан бирга, етакчи глобал кучларнинг манфаатлари Марказий Осиёда кесишади. Минтақа халқаро терроризм, экстремизм ва наркобизнес таҳдидларининг таъсирига учрайди, у йирик беқарорлик марказларига яқин жойлашган. Ўнлаб йиллар давомида Афғонистон можароси - давримизнинг энг мураккаб муаммоларидан бири ечимсиз қолмоқда.\nШу муносабат билан биз долзарб масалаларга дуч келмоқдамиз: минтақамиз қай даражада барқарор бўлади? Минтақавий ҳамкорлик қандай ривожланади? Қандай умумий чақириқлар бизни кутмоқда? Ушбу саволларга жавоблар Марказий Осиё давлатларининг тинчлиги ва фаровонлиги йўлида кейинги ҳамкорлик учун асосий минтақавий муаммолар ҳамда устуворликларни аниқ белгилашга керак.\nСўнгги пайтларда Марказий Осиё ривожланишнинг ижобий динамикасини намоён этмоқда. Минтақавий ҳамкорлик барча соҳаларда кенгаймоқда. Мунтазам равишда ички минтақавий энг долзарб муаммолар - хавфсизлик, давлат чегаралари ва сувдан фойдаланиш масалалари ҳал қилинмоқда.\nМинтақавий ҳамкорликни мустаҳкамлаш - объектив, барқарор ва қайтарилмас тенденция. У минтақадаги барча мамлакатларнинг қатъий сиёсий иродасига асосланган ва чуқур тарихий асосга эга. Бугун Марказий Осиёнинг барча мамлакатлари минтақавий ҳамкорликни ривожлантиришга ҳисса қўшиб, қўшма лойиҳаларни амалга ошириш ва барчамиз учун долзарб муаммоларни ҳал қилиш ташаббуси билан чиқяпти.\nМен Марказий Осиёдаги яқинлашув жараёни ҳеч кимнинг манфаатларига қарши қаратилмаганини таъкидламоқчиман. Аксинча, минтақавий ҳамкорликка сармоя киритиш Марказий Осиёнинг барқарор ва фаровон минтақа сифатида шаклланишига ёрдам беради, демак у ишончли халқаро ҳамкор бўлади», - деди Абдулазиз Комилов.\nЭслатиб ўтамиз, аввалроқ ТИВ Тошкентда режалаштирилаётган халқаро конференция қандай шаклда бўлишини маълум қилганди.\n23:28 / 19.05.2019 2070\n23:21 / 19.05.2019 7731


Ҳисобот: Россия разведкаси Толибонга АҚШ аскарларини ўлдириш учун мукофот берган\n29 октябр 2020, Тошкент вақти: 01:58\nЖорий йилнинг февралида эришилган келишувга биноан АҚШ Афғонистондан ўз қўшинларини олиб чиқиб кетиши мумкин.\nАҚШ разведкаси расмийлари ҳулосасича, Россия ҳарбий разведкаси Толибонга алоқадор жангариларга АҚШ ва АҚШ етакчилигидаги коалиция қўшинларига ҳужум қилиш эвазига мукофот таклиф қилган. Бу ҳақда The New York Times газетаси хабар қилди.\n26 июнь куни эълон қилинган мақолада ёзилишича, исми ошкор қилинмаган АҚШ расмийлари Россиянинг ГРУ ҳарбий разведкасининг махфий бўлими ўтган йилда жангариларга мукофот ваъда қилганини маълум қилишган.\nЕвропада қотилликларни амалга оширишга уринишлари билан ном чиқарган ГРУ Россия Федерацияси қуролли кучларининг разведка идорасидир.\nВашингтондаги Россия элчихонаси The New York Times мақоласини дарҳол «асоссиз ва аноним айбловлар» дея рад этди.\nЭлчихона Twitterда «#русларни айблашга сабаб қолмаганда, @nytimes фейк хабарларни ўйлаб топади», деб ёзди.\nЭлчихона мақолани ёзган уч мухбир «Афғонистондаги тинчлик жараёни бўйича Россия ва АҚШ ўртасидаги ҳамкорлик, Сурия, Шимолий Корея, Венесуэла ва Эрон кун тартиблари ҳақида маълумотга эга эмаслиги аён», дея қўшимча қилди.\nThe New York Times мақоласига кўра, Россиянинг Афғонистондаги бу ҳаракатлари ҳақида март ойида президент Дональд Трампга ҳисобот берилган, аммо Оқ уй ҳали қандай жавоб қайтариш масаласида бир қарорга келгани йўқ.\nМақолада қайд этилишича, Толибонга алоқадор жангарилар ваъда қилинган пулнинг бир қисмини аллақачон олган. Аммо мақола муаллифлари жангарилар олган маблағ ўтган йилда Афғонистонда ҳалок бўлган 20 нафар америкалик аскар ўлимига алоқадор эканлиги ёки йўқлиги номаълум эканлигини эътироф этишди.\nАҚШ разведкаси бу маълумотларни асир олинган афғонистонлик жангари ва жиноятчилар кўрсатмаларига таянган ҳолда тўплаган.\nThe New York Times мақоласига кўра, коалиция аскарларига ҳужум қилиш кўрсатмасини Россия ҳукуматида айнан ким бергани, бундан асл мақсад нима бўлгани номаълумдир.\nАйрим АҚШ расмийлари Москва 2018 йилда Сурияда АҚШ ҳарбийлари рус ёлланма аскарларини ўлдиргани учун ўч олишга уринаётганини тахмин қилишди.\nЯна бир қарашга кўра, Россия Афғонистондаги АҚШ қўшинларини олиб чиқиб кетиш жараёнига халал беришга уринаётган бўлиши мумкин.\nСовет Иттифоқи 1979 – 1989 йилларда Афғонистонда мужоҳидларга қарши олиб борган уруш давомида АҚШ афғонистонлик ва хорижлик жангариларни қўллаган.


Ди Мария учун Америка кубоги якунланди » Скачать музыку бесплатно новинки музыки 2016-2017\nДи Мария учун Америка кубоги якунланди\nКомментариев: 0 Просмотров: 132 Дата: 11-06-2016, 10:31 Аргентина терма жамоасининг яримҳимоячиси Анхел Ди Мария Америка кубогини тарк этмоқда, деб хабар бермоқда Mundo Deportivo. Футболчи гуруҳ босқичидан ўрин олган Панамага (5:0) қарши ўйинда жароҳат олган. Биринчи бўлим якунида Ди Мария майдонда ўтириб олган ва бош мураббийдан ўзини алмаштиришни сўраган. Аниқланишича, Ди Мария мушакларини узиб олган. Энди унинг тикланиши учун 3 ҳафта муддат керак бўлади. - деб хабар бермоқда Stadion.uz нашри.


Малоҳат ва Саодат: ОЧЛИК АКЦИЯСИНИНГ ЎН ТЎРТИНЧИ КУН ТАФСИЛОТЛАРИ « O'zbekiston ERK Demokratik Partiyasi\nМалоҳат ва Саодат: ОЧЛИК АКЦИЯСИНИНГ ЎН ТЎРТИНЧИ КУН ТАФСИЛОТЛАРИ\n10 July 2011 - 15:22\n10 июль, 2011 йил\n( Очлик аксиясининг 14-кун тафсилотлари М. Эшонқулованинг қизи Зарнигор томонидан ёзилди)\nОчлик акциясининг 14 куни якшанбага тўғри келди. Бугун дам олиш куни бўлганлиги сабабли аяжоним М. Эшонқулова билан С. Амонованинг ҳолидан хабар олиш учун ҳеч ким келмаса керак деб ўйлагандик. Бундай бўлмади. Эрталабки салқин билан ҳуқуқ ҳимоячиси Суръат Икромов рафиқалари Гулнора опа билан кўргани келишди.\nЭрталабдан аяжоним билан Саодат опанинг соғлиғи безовта қилганлари учун тез ёрда чақиртирган эдик. Тез ёрдам шифокори Суръат Икромов ва рафиқалари иштирокида 14 кундирки очлик тутаётган аяжоним ва Саодат опанинг соғлиқларини кўздан кечирдилар.\nСаодат опа Амонованинг қон босимлари кўтарилган экан, шифокорлар уларга қон босимини туширувчи укол қилиб қўйишди. Аяжонимга эса иккинчи даражали ички заҳарли бўқоқ деб ташҳис қўйишди ва эндикринологга учрашишни тавсия қилишди.\nТез ёрдам шифокорлари чиқиши билан, Ўзбекистон инсон ҳуқуқлари “Эзгулик” жамияти ходими Абдураҳмон Ташанов ҳол сўрагани келиб қолдилар. Абдураҳмон ака аяжоним билан Саодат опанинг кўнгилларини кўтарувчи илиқ сўзлар айтиб, уларнинг руҳиятларини кўтариб кетди…\nЛекин барибир 14 кунлик очлик ўз кучини кўрсатди. Ҳали айтганимдек, аяжоним А. Эшонқулова ҳам, Саодат Амонова ҳам бутунлай кучдан қолган. Ҳолдан тойганлари учун менинг кўмагимга муҳтож бўлиб қолгандилар. Ҳатто гапиришга ҳам мажоллари етмасди.\nАбдураҳмон ака хайирлашиб кетгач, ҳуқуқ ҳимоячиси Владимир Хусаинов Абдулла Тожибой ўғли билан ташриф буюришди. Улар дармонсиз ётган оч кишиларни толиқтириб қўймаслик учун кўп ўтиришмади. Бир-иккита суратга олишди, видео съёмкалар қилиб, тезда хайрлашишди…\nБугун ҳуқуқ ҳимоячиси Ҳазратқул Худойбердиев қўнғироқ қилиб аяжоним билан Саодат опани очлик аксиясини тўхтатишга чақирди. Қолаверса, улар эл.почта орқали 14 тўрт кундирки очлик азобига дош бераётган жабрдийдаларга кўпдан-кўп илиқ сўзлар ёзиб юборибдилар… Кечга яқин ўзларини инсон ҳуқуқлари бўйича маниторинг ўтказиш маркази раҳбари деб таништирган Юсуф Имомов қўнғироқ қилиб қолдилар. Уй манзилимизни аниқлаб олгач, кўп куттирмай кириб келдилар.\nБироқ бу вақтга келиб аяжоним М. Эшонқулова ҳам, С. Амонова ҳам ҳолсиз ётишарди. Гапиришга ҳоллари йўқ эди. Шу сабабли аяжоним ҳам, С. Амонова ҳам ёстиқдан бош кўтараолишмади.\n14 кундирки очлик тутаётган аяжоним билан Саодат Амоновани шифокор кўригидан ўтказиш ва уларнинг ҳақиқатдан ҳам очлигига, аҳволларининг бадлигига ишонч ҳосил қилиш мақсадида врач билан бирга келишни ваъда қилган Юсуф ака Имомов негадир ёлғиз келган эдилар. Улар бугун кечқурун ноилож дадажоним билан суҳбатлашиб, ортларига қайтишга мажбур бўлдилар.\n8 июль куни бизникига келиб, очликни давом эттираётган аяжоним ва Саодат опанинг ҳол-аҳвол сўраб қайтган Инсон ҳуқуқлари жамияти Қашқадарё вилоят бўлими раиси Гулшан Қораеванинг Қашқадарёга қайтаётганида номаълум шахслар томонидан калтакланганини бугунгина эшитдик. Бу нохуш хабар аяжоним билан ҳамкасбларининг дилини жуда хира қилди.\nБугун холам ва аммажонларим қўнғироқ қилишиб, аяжоним ва Саодат опанинг очлик аксиясини зудлик билан тўхтатишларини талаб қилишди.\nШу тариқа очлик акциясининг 14-куни ҳам тугади….


Бобур Наби. Девона (ҳикоя) | www.ziyouz.uz\nБош саҳифа Ўзбек насри онлайн антологиясиБобур Наби (1988)Бобур Наби. Девона (ҳикоя)\nБобур Наби. Девона (ҳикоя)\nАям эса “Унга яқинлашма, узоқроқ юр”, деб койирди. “Нега?” десам,\nБир куни дўстларим билан мактабдан келаётсам, ўша девона кўчамиздаги қирғоғига янги кесилган тераклар тахлаб қўйилган катта ариқ бўйига қандайдир кўчат экаётган экан. Ҳайрон бўлдик. Бир шеригим: “Нима қиляпсан, жинни?” деб савол ҳам ташлади. Девона эса биз томонга қараб тиржайди. Оғзида иккита тиши йўқ экан, башараси қўрқинчли кўриниб кетди.\nСаволимиз жавобсиз қолгач, уй-уйимизга тарқалдик. Мен ҳам дарвозадан кириб, кўрпа қавиб ўтирган бувимга салом бердим. Улар катта кўзойнаклари билан менга қараб, “Келдингми, болам?” деб қўйди.\nҲаммамиз хурсанд бўлиб, китоб-дафтарларни йиғиштирдик-да, ташқарига отилдик. Ҳақиқатан ҳам чақмоқ чақиб, момақалдироқ даҳшатли гумбурлади. Уйга тезроқ етиб олиш учун югуришга тушдим. Кўчамизга етиб келгач, ўзи эккан олма кўчатлари ёнида ўтирган девонага дуч келдим. Беихтиёр тўхтаб қолдим. У ариқдан нигоҳини узмасди. Катта ариқ эса тўлиб-тошиб оқмоқда эди. Осмон яна “қарс” этди-да, шовуллаб ёмғир қуя бошлади. Бироздан кейин жалага айланди. Гўё кимдир устимдан пақирлаб сув қуяётгандек бўлди. Девонани қўлидан тортиб, четга олиб ўтмасам, қирғоқда ивиб ўтираверади шекилли. Ёнига бориб, елкасига туртдим. У “бор кет” дегандек қўл силтади. Бу орада онам чақириб қолди. У қўлида одеал билан мен томонга келаётганди. Аямга бораман деганимда ногаҳон оёғим сирпаниб кетди. “Шалоб” этиб, ариққа қуладим. Оқим жуда кучли экан, ўзимни ўнглай олмадим. Калламни сувдан чиқариб, ҳаво олишга уринардим. Шу пайт кимдир белимдан ушлади ва даст кўтариб, қирғоққа қўйди. Дарахт шохига тирмашиб, сувдан чиқдим. Орқамга қарадим. Сочлари юзини тўсган девона ҳам шохга тирмашди. Унга ёрдам бермоқчи эдим, аям қўлимдан маҳкам тортди:\nЛекин бу гаплар қулоғимга кирмади. Ўзимни тутиб туролмай, йиғлаб юбордим. Девона эса ҳарчанд уринмасин, қирғоққа чиқа олмади.нариги томондан чиқмоқчи бўлиб, қулочини ёзди. Шу пайт сувда катта ғўла пайдо бўлди. Тезлик билан оқиб келиб, девонанинг биқинига урилди. У “ҳиқ” дедию сувга шўнғиди…\nОнам мени одеалга ўраб, уйга олиб кириб кетди…\nУни ҳозир ҳам “девона” деб эслашади…\n← Аввалги Аввалги Хуршед Атовулло. Олтин қурбонлик истайди (ҳикоя)\nКейинги → Кейинги: Бобур Наби. Ойжамол (ҳикоя)


Динияр Билялетдинов: «Спартак» «ПСВ»дан Ҳендриксни сотиб олгани сабабли Остон Ўруновни бошқа клубга трансфер қилса керак»\nОстон ЎруновДинияр Билялетдинов\n«Спартак» ва «Эвертон» клуби собиқ яримҳимоячиси Динияр Билялетдиновнинг фикрича, Москва клуби легионерлар учун белгиланган лимит туфайли Остон Ўруновни бошқа клубга сотишга мажбур бўлади.\n«Фикримча, Остон Ўрунов бошқа клубга қўйиб юборилади. У ҳали «Спартак»да кўп ўйнамади, ўзини деярли кўрсата олгани ҳам йўқ. Қолган легионерлар эса озми-кўп майдонга тушиб, жамоага ёрдам беришмоқда. Педро Роша ижарадан қайтаётганлигини, клуб «ПСВ»дан Йоррит Ҳендриксни таклиф этганини инобатга олсак, Остон Ўрунов жамоани тарк этса керак. Чунки клубнинг легионерлар учун 8талик лимити тўлиб қолади. Қолаверса, Йоррит ҳам Ўрунов сингари кўпроқ таянч яримҳимоячиси саналади. Шунингдек, жамоада бу чизиқда ўйнай оладиган Крал, Умаров, Зобнин бор. Шунча футболчи бор пайтда ҳам Ҳендрикс сотиб олиндими, демак клуб бу футболчини узоқ вақтдан буён кузатган», - дейди Билялетдинов.\nМаълумот учун, Ўрунов жорий мавсумда «Спартак» сафида РПЛда 8 ўйинда майдонга тушди. Футболчининг москваликлар билан амалдаги шартномаси 2025 йилга қадар белгиланган.\nАввалроқ, ўзбекистонлик 20 ёшли яримҳимоячига «Рубин» ва «Уфа» клуби қизиқиш билдираётгани, Москва жамоаси Қозон клубидан Ўрунов учун 6 миллион евро сўрагани ҳақида хабар қилинганди.


ЖАРда Африкадаги энг тезкор суперкомпьютер ишга тушди\nЖанубий Африка республикасининг иқтисодий пойтахти саналадиган Кейптаундаги Юқори компьютер технологиялари марказида 100 миллион рэндли (6,5 миллион доллар) Африкадаги энг тезкор суперкомпьютер ишга туширилди. Бу ҳақида ТАСС ахборот агентлиги хабар қилди.\nМарказ директорининг сўзларига кўра, Lengau номини олган янги компьютер ЖАРга 500та энг қудратли компьютердан иборат глобал рўйхатда биттада 200та ўринга кўтарилишга имкон берди.\n"Энди биз биринчи юзталикдан кейинги ўриндамиз", - деди у.\nLengau тизими 24 192та процессор ядроси ва 1008та ҳисоблаш тугунини ўзида бирлаштирган, тизимдаги ахборот етказиш тезлиги - сониясига 56 Гбит. Янги суперкомпьютернинг ишлаб чиқариш чўққиси, Linpack махсус тестлар тизимига кўра, 775 терафлопсни (1 терафлопс 1 триллион операцияга тенг) ташкил қилади.\nЯнги ускуна биоинформатика, иқлимни моделлаштириш, шунингдек астрономия соҳаларидаги тадқиқотларда қўлланилади. Суперкомпьютернинг тахминан учдан бир қудрати саноат, қишлоқ хўжалиги ва тижорат соҳаларидаги тадқиқотларга жалб қилинади.\nАсосий параметрларга кўра, Lengau 2009 йилда ишлаб чиқарилган компьютердан ўн баробар ўзади. Кейинги суперкомпьютер ЖАРда 2019 йилдан аввал чиқмаслиги маълум бўлди.\n"Биз уч йиллик цикл бўйича ишлаймиз. Шундай экан, ҳозирги қурилма камида уч йил давомида жаҳон миқёсида қолади", - деди у.\nфото:© EPA/NIC BOTHMA


Бош саҳифа / Спорт / Футзал: Ўзбекистон Вьетнам билан дуранг ўйнади\nФутзал: Ўзбекистон Вьетнам билан дуранг ўйнади\nФутзал бўйича Ўзбекистон терма жамоаси Осиё чемпионатига тайёргарлик кўриш доирасида биринчи февраль куни Вьетнам жамоаси билан ўртоқлик ўйинини ўтказди, деб хабар беради Ўзбекистон футбол федерацияси.\nТошкентда ўтказилган учрашув 3:3 ҳисоби билан якунланди. Ўзбекистон терма жамоасида Даврон Чориев, Жамолиддин Шарипов ва Фарҳод Абдумавлоновлар ўзига хос ўйини билан ажралиб туришди.\nТайёргарлик доирасида ўзининг кейинги ўйинини қитъа биринчилигида Хосе Мария Мендеза шогирдлари олтинчи февраль куни Иорданияга қарши ўтказади.\nЭслатиб ўтамиз, 10 февралдан 21 февралгача Тошкентда футзал бўйича Осиё чемпионати бўлиб ўтади. Унда Ўзбекистон «А» гуруҳида қатнашади. Турнирнинг кейинги босқичига чиқиши учун жамоа Саудия Арабистони, Ливан ва Қирғизистон терма жамоалари билан рақобатлашади.\nТурнир натижаларига кўра бешта энг яхши жамоа жорий йилда Колумбияда бўлиб ўтадиган жаҳон чемпионатининг финал ўйинларида иштирок этиш ҳуқуқини қўлга киритади.


НУРАФШОН — РИШТОННИНГ ЗАМОНАВИЙ ШАҲАРЧАСИ БЎЛАДИ – Фарғона ҳақиқати\nНУРАФШОН — РИШТОННИНГ ЗАМОНАВИЙ ШАҲАРЧАСИ БЎЛАДИ\nBy ferpravda.uz 27.11.2020\nВилоят ҳокими вазифасини бажарувчи Хайрулло Бозоров Риштон туманидаги Бўстон қишлоғи, Турсунали Шерқулов кўчасида жойлашган сунъий тола, яъни пардалик матолар ишлаб чиқаришга ихтисослашган “Файз акро текстил” Ўзбекистон-Туркия қўшма корхонасида бўлди.\n— Фаолиятимиз бир неча йилдан буён тўхтатилган эди, — дейди корхона раҳбари Сирожиддин Алихўжаев.— Вилоят ҳокими томонидан ҳолат ўрганилиб, нотўғри қўлланилган солиқлардан озод бўлдик. Биринчи лойиҳада 200 нафар одам иш билан таъминланади. Иккинчи лойиҳада эса бу кўрсаткични 500 нафарга етказишни режалаштирганмиз.\nВилоят раҳбари томонидан корхона фаолиятини тез кунда қайта йўлга қўйиш бўйича масъулларга топшириқлар берилди.\nХайрулло Бозоров шу ерда аҳоли вакиллари муаммоларини тинглади ва ечими бўйича масъулларга аниқ вазифалар топширди. Шунингдек, туман аҳолиси учун бунёд этилаётган 10 та кўп қаватли уйларнинг қурилиш жараёнини кўздан кечирди.\n— Бу ер Риштоннинг замонавий янги шаҳарчаси бўлади, — деди Хайрулло Бозоров. — Насиб этса, келаси йилдан Нурафшон мавзесида қад ростлаётган 250 та замонавий хонадонларда юртдошларимиз мамнун ҳаёт кечирадилар.\nЯнги ташкил этилаётган кичик саноат зонасида ўнлаб тадбиркорлар ўзларининг кулолчилик, ишлаб чиқариш, қайта ишлаш, инвестиция лойиҳаларини тақдим этди.\nКуннинг иккинчи ярмида вилоят раҳбари туман ёшлари билан учрашди. Унда 35 нафардан ортиқ йигит-қизларнинг ишлаб чиқариш, чорвачилик, тикувчилик, хизмат кўрсатиш каби йўналишлар бўйича таклиф ва муаммолари тингланди. Хусусан, Абдуллажон Мухторов “Codemy” дастурлаш академияси фаолиятини кенгайтириш учун бўш бино ажратилишини сўради. Сардорбек Раҳимов маҳалла гузарида экобозор ташкил этиш масаласида имтиёзли кредит олмоқчи эканлигини айтди. Ёшлар томонидан илгари сурилган масалалар бўйича сектор раҳбарлари, банк мутахассислари, бандликка кўмаклашиш бўлими ходимларига тегишли вазифалар юклатилди.\nШерзод ҚОРАБОЕВ олган сурат.\nТАБИИЙ ГАЗ, ПАСТ БОСИМ, КЕСИЛГАН ҚУВУРЛАР…\nНОМИ “ЭКОБОЗОР”ГА АЙЛАНТИРИЛГАН ДЎКОНЛАР


Тўра Боболов: “Ёшларни ишончли қанотим, яқин суянчиғим сифатида биламан”\nТўра Боболов: “Ёшларни ишончли қанотим, яқин суянчиғим сифат...\nҲокимлик янгиликлари / 2021-07-14\nВилоятда ёшлар ҳаёти ҳар тарафлама ўрганилиб, уларнинг 56 мингга яқини “Ёшлар дафтари”га киритилган эди. Ҳозиргача бу ёшларнинг аксарияти ишга жойлаштирилди. Тадбиркорлик фаолиятини йўлга қўйиш учун имтиёзли кредит маблағи ажратилди. Компьютер ва тикув машиналари берилди. Уч юзга яқин кам таъминланган оиланинг контракт асосида ўқиётган фарзандлари учун олий таълим муассасаларига шартнома пуллари тўлаб берилди.\n– Сизларни ҳудудингиздаги энг фаол, зийрак йигит-қиз сифатида танлаб олиб, катта ишонч билдирган эдим, – деди вилоят раҳбари. –Сектор ҳудудида нафақат тенгдошларингиз, балки аҳоли дуч келаётган муаммоларни аниқлаб, менга етказасизлар, деган умидим бор эди. Масалан, бу йил мамлакатда биринчи бўлиб, дон топшириш шартномавий режасини бажардик. Ғалладан бўшаган майдонларнинг бир қисми “Ёшлар дафтари”га киритилган тенгдошларингизга 20 сотихдан берилиши керак эди. Хўш, секторларда тегишли ер майдони ажратилиб, уларнинг даромад топиши учун зироат экилдими? Шу масалада ҳам сизлардан ҳаққоний маълумот кутган эдим. Афсуски, айримларингизнинг фаолиятингиздан қониқмадим. Ёки кеча Ангор туманини айланаётганимда уч нафар ёш келинчакнинг ариқ бўйида турганига дуч келдим. Гаплашсам, сув йўқ, томарқамиздаги экинларимиз қуриб қолади. Шундан ташвишдамиз, дейишди. Бу кўчада 84 хонадон бор экан. Ариқ эса қуриб қолган. Жойида муаммони ўргандим. Сувни шу ҳудудга йўналтиртириб қўйдик. Туни билан одамлар томарқасини суғорди.\n– Яна бошқа бир мисолни айтаман, – деди Т.Боболов. – Вилоятда “Обод қишлоқ” дастури ижроси доирасида 1 триллион 900 миллиард сўм маблағ ажратилган. Шу маблағ ичимлик сувга, йўлга, ободонлаштириш ва бошқа кўзда тутилган мақсадларга тўғри сарфланаяптими? Мен Сизлардан виждони тоза йигит-қизлар сифатида жойлардаги секторлар раҳбарлари илғамаётган шу каби муаммоларни ҳам аниқлаб, менга кўндаланг қўясизлар деганман. Ёшларни ишончли қанотим, яқин суянчиғим сифатида биламан.\nУчрашувда сўзга чиққан фаол ёшлар ўз секторлари ҳудудида мавжуд муаммолар ҳақида атрофлича фикр юритди. “Маҳаллабай”, “Хонадонбай” ўрганишнинг натижадорлигини таъминлаш, “Ёшлар дафтари”ига киритилган тенгдошлари дуч келаётган муаммоларни бартараф этиш юзасидан таклиф ва тавсияларини билдирди.


Аптекада устама ҳисоблаш\n00:41 / 26.11.2020 | Xojiakbar | 503\nАссалому алайкум! Мен дори дармон сотадиган фирмада ёрдамчи бухгалтер ва қарздорлар билан шуғулланувчи бўлимда ишлайман. Бизда асосан товарларни насияга сотишади. Қарздор аптекалар қарзини жуда кеч муддатда ёпади базида бу муддат 4 ой 1 йилгачам давом этади. Агар қарздор аптеканинг қарз муддати 90 кундан ошган бўлса, биз қарздор фирманинг ҳисоб рақамига Инкасса ( тўлов талабномасини ) қўямиз. Бунда фирманинг қолган қарзи ечилади. Агар фирма қарзини ёпмаётган болса қарз муддати 4 ой 5 ойдан ошиб кетган бўлса, инкасса қўйганимизда қарзини тан олмаса, биз қарздор аптекага телефон қилиб қарзини ёпиб беришини агар ёпиб бермаса судга беришимиз мумкинлигини айтиб огоҳлантирамиз. Агар қарздор аптека маълум бир муддат айтиб ўша муддатгача қарзини ёпишга вада берса биз кутамиз ва судга бермаймиз. Агар қарздор аптека қарзини тўлашдан бош тортса, қочиб юрса, телефон қилганимизда кўтармаса, биз у аптекани судга беришга мажбур бўламиз. Бизда фоиз пеня ҳисобланмайди ,фақатгина судга беришда ҳисобланади. Судга бериш учун биз қарздор фирмага претензионноэ ва исковоэ заявления юборишимиз керак бўлади, бу заявленияларда қарздор фирмага пеня штраф ҳисобланган бўлади. ( Яъни , аптека биз билан шартнома имзолаётганда агар қарзини вақтида тўлаб бермаса кунига қолган қарз миқдорининг 0,4 фоизи пеня ҳисобланиши, ёзилган бўлади ) . биз шу хатлар билан бирга договор фактура, доверенностларни Судга топширамиз. Судга топширганимиздан кейин , суд йиғилишга чақиради, йиғилишда қарздор фирмага пеня штраф ёзиши ҳам ёзмаслиги ҳам пеня штраф суммасини ҳам ўзгартириши мумкин. Лекин кўпроқ ҳолларда пеня штраф ёзади. Ва ижро варақасини беради. Бу ижро варақасини мажбурий ижрога олиб бориб берамиз. Мажбурий ижро пул фирмадан пулларни ҳисобимизга ундириб беради. Мен ҳам шу жараёнларда иштирок этаман, претензионноэ ва исковоэ хатларини тайёрлаб жонатаман судга ариза топшираман мажбурий ижро га ижро варақасини олиб бориб бераман. Саволим устозлар мен судхўр бўлиб қолмайманми. Судхорлик қилувчини, котибни, шохидини Пайғамбаримиз ланатлаганларини биламан. Шулар орасига кириб қолмайманми устозлар ? мен иложи борича судга бермаслик учун жон жахтим билан ҳаракат қиламан лекин қарздор аптекалар қочиб юради, вадасини бажармайди, телефон қилганда кўтармайди, қарзини тан олмайди. Бундай ҳолларда судга беришдан бошқа пул ундиришни иложи бўлмайди. Олдиндан раҳмат устозлар.\n– Ва алайкум ассалом! Улардан ундирилган пенияларни ким олади? Агар сизларга ундириб берилса сизлар уларга айтмасдан қайсидир бир қарзлари эвазиги олиб қолинглар ёки уларнинг ўзларига пенияни қайтариб беринглар. Валлоҳу аълам!


одам савдоси - келажакка таҳдид / Теглар бўйича қидирув / Fikr.uz\nодам савдоси - келажакка таҳдид:\nҚонунчилик 28 декабр 2015, 15:36\nСамарқандда одам савдосига қарши курашиш бўйича вилоят идоралараро комиссиясинингкенгайтирилган йиғилиши бўлиб ўтди.\nВилоятдаги ҳуқуқ тартибот идоралари раҳбарлари, туман ва шаҳар ҳокимлари, одам савдосига қарши курашиш бўйича вилоят идоралараро комиссияси ишчи гуруҳи аъзолари иштирок этган йиғилишдаЎзбекистон Республикасининг “Одам савдосига қарши курашиш тўғрисида”ги қонуни ижроси доирасида амалга оширилаётган ишлар ва келгусидаги вазифалар муҳокама қилинди.\n“Одам савдоси-ҳудуд, чегара, миллат танламайдиган мудҳиш жиноятдир”\nИлм-фан 27 ноябр 2015, 10:26\nЎтган асрнинг охирги чорагидан бошлаб одам савдоси атамаси тез-тез ишлатила бошланди. Одам савдоси муаммоси бутун дунё аҳли томонидан ўта оғир жиноят сифатида баҳоланиб, жамият тараққиётига жиддий хавф солувчи, ўта ижтимоий хавфли таҳдид эканлиги тан олинган. Одам савдосига қарши кураш борасида ҳукуматимиз томонидан олиб борилаётган саъй-ҳаракатлар натижасида ушбу жиноятчилик кўлами камайиб, кўплаб юртдошларимизнинг ҳуқуқлари тикланмоқда. Лекин, шунга қарамай, енгил бойликни кўзлаб чет элга чиқишни хоҳловчилар ҳамон учрамоқда. Одам савдоси билан мўмай пул топишни кўзлаган шахсларга эса бундай кишиларнинг хом хаёллари айни муддао бўлмоқда.\nТИМИ Бухоро филиали "Камолот" ЁИҲ томонидан “Одам савдоси – келажакка таҳдид” мавзусида тадбир ўтказилди\nИлм-фан 27 апрел 2015, 18:11\nТошкент ирригация ва мелиорация институтининг Бухоро филиалида “Одам савдоси – келажакка таҳдид” мавзусида тадбир ўтказилди. Тадбирни филиал “Камолот” ЁИҲ БТ етакчиси Д.Жумаев олиб борди ва қуйидаги фикрларни билдирди: Дунёда одам савдоси билан боғлиқ вазият тахлили бу борадаги аҳволнинг ҳамон жиддийлигича қолаётганлигини кўрсатмоқда. Бирлашган Миллатлар Ташкилотининг маълумотига кўра дунёда ҳар йили тахминам 2 млн. 700 минг нафар шахс одам савдосининг қурбонига айланмоқда. Ҳар йили 600 минг нафардан 800 минг нафаргача аёллар ва болалар алдов йўллари билан чет элларга олиб кетилиб сотиб юборилмоқда. Ўзбекистон Республикаси ўз мустақиллигини қўлга киритгач тадбиркорлик ва хусусий бизнесга кенг йўл очилди. Хорижий давлатлар билан иқтисодий-ижтимоий ва сиёсий соҳаларда ҳамкорлик ўрнатилди, юртимиз фуқароларининг хорижий мамлакатларга бемалол чиқишлари учун имконият ва етарли шарт-шароитлар яратилди. Афсуски, айрим шахслар бундай шарт-шароит ва имконият-лардан ўз манфаатлари йўлида фойдаланиб, фуқароларимизни турли алдов ва фирибгарлик йўллари билан хорижга олиб чиқиб кетишга уринмоқдалар. Бунинг оқибатида юртимиз фуқаролари ҳам одам савдоси қурбонига айланмоқда. Таҳлиллар, мамлакатимиз фуқароларини фоҳишалик билан шуғуллантириш учун асосан Бирлашган Араб Амирликлари, Қозоғистон, Россия, Тайланд, Туркия, Хиндистон, Исроил, Малайзия, Жанубий Корея, Япония ва Коста-Рика давлатларига мажбурий меҳнат ёки хизмат кўрсатиш учун эса-Қозоғистон ва Россияга олиб чиқиб кетилаётганлигини кўрсатмоқда. Шу ўринда табиий савол туғилади; республикамизда одам савдосининг олдини олиш унга қарши курашиш борасида қандай ишлар амалга оширилган ва бу фаолиятдаги вазифаларимиз нималардан иборат? Президентимиз И.А.Каримов ташаббуси ва ғоялари асосида мамлакатимиз ҳаётининг барча соҳаларида амалга оширилаётган кенг кўламли ислоҳотлар замирида аввало халқимиз учун муносиб турмуш шароитини яратиш, юртимиз аҳолисини ҳар қандай тахдид ва хавф-хатардан асраш, инсон ҳуқуқ ва эркинликларида улуғ мақсадлар мужассамдир. Юртбошимиз таъкидлаганларидек, ҳуқуқий демократик давлатда инсон тинч осойишта ва фаровон ҳаёт кечириши учун биринчи навбатда унинг хавфсизлиги таъминланиши, ҳуқуқлари ва қонуний манфаатлари қадр қиммати ҳаёти ва соғлиги ҳар қандай тажовуздан ҳимоя қилинган бўлиши шарт. Сузга чиқди: Ў.Қурбонова: Одам савдоси билан боғлиқ жиноятларнинг жамиятимизга олиб келиши мумкин бўлган салбий оқибатларини чуқур англанган ҳолда ўтган йиллар мобайнида Республикамизда бундай жиноятларнинг олдини олиш ва унга қарши курашиш борасида муайян ишлар амалга оширилди. Аввало, бу даврда одам савдоси жиноятларига бархам беришнинг норматив-ҳуқуқий базаси шаклантирилди. Давлатимиз одамларнинг яширин трафикига қарши курашиш ва унинг қурбонларини ҳимоя қилишга қаратилган асосий халқаро ҳужжатларга қўшилди. Яқин тарихга назар ташлайдиган бўлсак, бу борада норматив-ҳуқуқий база деярли мавжуд эмас эди. 1994 йил 22 сентябрда қабул қилинган Жиноят Кодексида илк бор одам савдосига қарши куришиш мақсадида бундай ҳаракатлар учун жиноий жавобгарлик белгиланди. Жумладан, Жиноят Кодексининг 135-моддаси шахснинг озодлиги, шаъни ва қадр-қимматини ҳимоялаш ва одам савдоси жиноят-ларининг олдини олишга қаратилган эди. 2008 йилдан буён эса Жиноят Кодексининг ушбу моддаси янада такомиллаштирилиб, қуйидаги таҳрирда баён этилди: 135-модда. Одам савдоси Одам савдоси, яъни одамни олиш-сотиш ёхуд одамни ундан фойдаланиш мақсадида ёллаш, ташиш, топшириш, яшириш ёки қабул қилиш- уч йилдан беш йилгача озодликдан махрум қилиш билан жазоланади. Ўша ҳаракатлар: а) ўғирлаш, зўрлик ишлатиш ёки зўрлик ишлатиш билан қўрқитиш ёхуд мажбурлашнинг бошқа шаклларини қўллаш орқали; б) икки ёки ундан ортиқ шахсга нисбатан; в) ожиз аҳволдалиги айбдорга аён бўлган шахсга нисбатан; г) айбдорга моддий жихатдан ёки бошқа жихатдан қарам бўлган шахсга нисбатан; д) такроран ёки хавфли рецидивист томонидан; е) бир гуруҳ шахслар томонидан олдиндан тил бириктириб; ж) хизмат мавқеидан фойдаланган ҳолда; з) жабрланувчини Ўзбекистон Республикасининг Давлат чегарасидан олиб ўтган ҳолда ёки уни чет элда қонунга хилоф равишда ушлаб турган ҳолда; и) қалбаки ҳужжатлардан фойдаланган ҳолда, худди шунингдек жабрланувчининг шахсини тасдиқловчи ҳужжатларини олиб қўйган, яширган ёхуд йўқ қилиб юборган ҳолда; к) киши аъзоларини кесиб олиб, бошқа кишига кўчириш (трансплантат) мақсадида содир этилган бўлса,- беш йилдан саккиз йилгача озодликдан махрум қилиш билан жазоланади. Ўша ҳаракатлар: а) ўн саккиз ёшга тўлмаганлиги айбдорга аён бўлган шахсга нисбатан содир этилган бўлса; б) жабрланувчининг ўлимига ёки бошқа оғир оқибатларга сабаб бўлса; в) ўта хавфли рецидивист томонидан содир этилган бўлса; г) уюшган гуруҳ томонидан ёки унинг манфаатларини кўзлаб содир этилган бўлса,- саккиз йилдан ўн икки йилгача озодликдан махрум қилиш билан жазоланади». Одам савдоси билан боғлик жиноятлар трансмиллий, яъни ҳудуд ва чагара танламайдиган қилмиш эканлигини ҳисобга олган ҳолда, Ўзбекистон Республикаси бундай салбий кўринишларга қарши курашиш борасида халқаро ҳамкорликка алоҳида эътибор қаратди дея фикр мулоҳазаларини билдириб ўтди. Кун тартибидаги масала юзасидан, Гидромелиорация факултети декани ўринбосари З.Қорёғдиев сўзга чиқиб, ноқонуний миграция салмоғининг ортишига, муайян давлат ҳудудига ноқнонуний кириб келганлар сонининг ортиб иқтисодий демографик ва криминоген вазиятга салбий таъсир кўрсатишга, шунингдек, хорижга чиқиш ва муайян давлат ҳудудида бўлиш қоидаларининг бузилишига олиб келади. Одам савдоси билан шуғулланувчи шахслар бундай савдонинг қуборнига айланаётганларни имкон қадар ўз назоратида ушлаб туриш ва кўпроқ фойда олиш мақсадида уларнинг шахсига оид ҳужжатларни (паспорт миграция карточкаси ва ҳ.к) ноқонуний эгалаб хорижий давлатда эркин ҳаракатланиш ҳимояси остида бўлган давлатнинг тегишли ваколатхоналарига мурожаат этишга тўсқинлик қиладилар. Оқибатда бундай шахслар ўзини ҳуқуқий ҳимоялаш имкониятидан махрум этилади. Одам савдоси билан боғлиқ жиноятлар, ўз хусусиятига кўра латент ҳарактерга эга. Чунки одам савдоси қурбонлари уларга нисбатан жисмоний ёки рухий таъзийқ ўтказилганлиги ҳақидаги маълумотлар ошкор бўлиши ёки ўзининг ноқонуний хорижга чиққанлиги фош бўлишидан чўчиб ҳуқуқни мухофаза қилувчи органларга мурожаат этмайдилар. Бундай ҳолат эса одам савдоси билан шуғулланган шахсларнинг жавобгарликдан қутулиб қолишига ҳамда жиноий фаолиятни давом эттиришига олиб келиши таъкидланди. Тадбир давомида талабалар ҳам фаол иштирок этишди ва ўзларини қизиқтирган саволларига тадбир ташкилотчилари томонидан жавоблар олишди.


Тошкент вилоятида қоида бузган пиёдалар қидирувда экани аниқланди - Daryo\n23:13, 18.11.2021 26940\nТошкент вилоятида ўтказилаётган «Хавфсиз тун» тезкор профилактик тадбири доирасида ЙПХ инспектори томонидан 3 нафар қидирувдаги шахс аниқланди. Бу ҳақда «Дарё»га вилоят ИИББ ЙҲХБ ахборот хизмати хабар қилди.\n2021 йилнинг 9 ноябрь куни Янгийўл шаҳрида хизмат олиб бораётган ЙПХ инспектори сафдор М.Муратов қоидабузарлик содир этган пиёдани тўхтатган. Электрон тартибда маъмурий баённома расмийлаштириш вақтида, А.Р. (1982 йилда туғилган) қидирувда экани, Жиноят кодексининг 168-моддаси (фирибгарлик) жиноятни содир этганликда айбланиб, суд томонидан қамоқ эҳтиёт чораси белгиланишига қарамасдан ҳуқуқни муҳофаза қилувчи органлардан қочиб юргани аниқланган.\nШунингдек, 15 ноябрь куни Паркент туманида хизмат олиб бораётган ЙПХ инспектори сафдор С.Юнусов пиёда Б.С.ни қоидабузарлик содир этгани учун тўхтатиб, электрон тартибда маъмурий баённома расмийлаштириш вақтида у ҳам қидирувда эканини аниқлаган. Паркент тумани ИИБ томонидан олиб борилган суриштирувга кўра, Фарғона вилоятида яшовчи ушбу шахс Жиноят кодексининг 168-моддаси (фирибгарлик) жиноятини содир этганликда айбланиб, ҳуқуқни муҳофаза қилувчи органлардан қочиб юрган.\nЯна бир ҳолатда, 18 ноябрь куни ЙПХ инспектори сафдор С.Юнусов Паркент туманида хизмат олиб бораётган вақтида қоидабузарлик содир этган пиёдани тўхтатган.\nҚоидабузарлик юзасидан электрон тартибда маъмурий баённома расмийлаштириш вақтида, мазкур фуқаро ҳам қидирувда экани аниқланган. Суриштирувларга кўра, Фарғона вилоятида яшовчи Л.К. (1996 йилда туғилган) Жиноят кодексининг 122-моддасида кўрсатилган (вояга етмаган ёки меҳнатга лаёқатсиз шахсларни моддий таъминлашдан бўйин товлаш) бир неча жиноятни содир этиб ҳуқуқни муҳофаза қилувчи органлардан қочиб юргани аниқланган.\nУшланган шахслар ҳудудий ИИБга олиб борилган.\nБундан аввал Ўзбекистонда қидирувда бўлган «Ҳизб ут-Таҳрир» етакчиси Қирғизистонда ушлангани, Санкт-Петербургда давлатлараро қидирувда бўлган ўзбекистонлик аёл қўлга олингани ҳамда Тошкент вилоятида Қирғизистондан 1998 йилда ўғирлаб келинган автомобиль аниқлангани ҳақида хабар берилганди.\n19:31, 03.05.2022 119930\n10:36, 24.04.2022 94865\n07:30, 08.05.2022 77295\n16:15 Бугун 387\n16:02 Бугун 1608\n15:53 Бугун 2647\n15:48 Бугун 3127\n14:16, 21.05.2022 74974\n23:17, 21.05.2022 65065\n20:13, 20.05.2022 52089\n18:44, 20.05.2022 51387